open-index/open-wikipedia-markdown huggingface dataset:
আলোক বিদ্যুৎ পৰিঘটনা

যেতিয়া কোনো ধাতৱ পৃষ্ঠত উপযুক্ত তৰংগদৈৰ্ঘ্যৰ পোহৰ (উদাহৰণস্বৰূপে জিংক পাটত অতিবেঙুনী পোহৰ আৰু ছডিয়াম, পটাছিয়াম, লিথিয়ামত দৃশ্যমান পোহৰ) পৰে, তেতিয়া পৃষ্ঠখনৰ পৰা ইলেকট্ৰন নিৰ্গমণ হয়। এই পৰিঘটনাটোকেই **আলোক-বিদ্যুৎ পৰিঘটনা** (ই‌ংৰাজী: Photoelectric effect) বুলি কোৱা হয়। এই প্ৰক্ৰিয়াত নিৰ্গত হোৱা ইলেকট্ৰনসমূক আলোক-ইলেকট্ৰন বুলি কোৱা হয়। এই পৰিঘটনাটোৰ আৱিষ্কাৰক আছিল হাৰ্টজ্‌। পাছলৈ হলৱাকছ্, লিনাৰ্ড, জে. জে. থমছন, আৰ. মিলিকান আৰু আন আন বিজ্ঞানীয়ে এই পৰিঘটনাটো পৰীক্ষামূলকভাৱে প্ৰমাণ কৰিছিল।

## নিৰ্গমন প্ৰক্ৰিয়া

পোহৰ এবিধ বিদ্যুৎ চুম্বকীয় তৰংগ(electromagnetic waves) । যেতিয়া পোহৰ কণাৰ (ফ’টন) শক্তি কোনো এক ধাতুৰ কাৰ্য্যফলনৰ সমান বা তাতোকৈ বেছি হয়, তেতিয়া ধাতুবিধৰ ইলেকট্ৰনে সেই শক্তি শোষণ কৰে আৰু নিৰ্গত হয় ।

## গাণিতিক ব্যাখ্যা
কোনো এটা ইলেকট্ৰনৰ গতিশক্তি ( K_{\mathrm{max}} )ক তলত দিয়া ধৰণে লিখিব পাৰি।

K_{\mathrm{max}} = h\,f - \varphi,

য’ত h হ’ল প্লেংকৰ ধ্ৰুবক আৰু f হ’ল আপতিত ফ’টনৰ কম্পনাংক। *<math>\varphi</math>*  h\,f_0 ক ধাতুবিধৰ কাৰ্য্যফলন বোলে। যিখিনি ন্যূনতম শক্তি প্ৰয়োগ কৰিলে ধাতু এবিধৰ পৰমাণুৰ বন্ধনত থকা এটা ইলেকট্ৰনক মুক্ত কৰাব পাৰি তাকেই ধাতুবিধৰ কাৰ্য্যফলন বোলে। কাৰ্য্যফলন 

\varphi = h\,f_0,

ইয়াত f_0 সেই বিশেষ ধাতুবিধৰ ন্যূনতম কম্পনাংক।

নিৰ্গত হোৱা আলোক ইলেক্ট্ৰনৰ সৰ্ব্বোচ্চ গতিশক্তি

K_{\mathrm{max}} = h \left(f - f_0\right).

গতিশক্তি কেতিয়াও ঋণাত্মক নহয়, গতিকে এই পৰিঘটনা ঘটিবলৈ হ’লে অতি কমেও f > f_0 হোৱাৰ প্ৰয়োজন। 

## ৰুদ্ধ বিভব

ধৰাহ’ল কোনো এবিধ আলোক বিদ্যুৎ ধাতুৰ পৰা ইলেকট্ৰন নিৰ্গত হৈ থকা অৱস্থাত ধাতুৰ পাতচটাৰ দুই মূৰত এক ঋণাত্মক বিভৱভেদ প্ৰয়োগ কৰা হ’ল । ইয়াৰ ফলত সৃষ্টি হোৱা আলোক বিদ্যুতৰ মাত্ৰা হ্ৰাস পাব । এতিয়া যদি এই বিভৱভেদ ক্ৰমাৎ কমাই গৈ থকা যায় (অৰ্থাৎ ঋণাত্মক দিশত বঢ়াই যোৱা হয়), তেন্তে এক নিৰ্দিষ্ট ঋণাত্মক বিভৱ প্ৰয়োগ কৰাৰ লগে লগে সৃষ্ট আলোক-বিদ্যুত শূন্য হ’বগৈ । এইখিনি ঋণাত্মক বিভৱভেদকে ৰুদ্ধ বিভব বোলে । 
এই ৰুদ্ধ বিভৱৰ কেইটামান বিশেষ ধৰ্ম এনে ধৰণৰ

১) এই বিভৱ আপতিত পোহৰৰ প্ৰাবল্যৰ ওপৰত নিৰ্ভৰ নকৰে । 

২) কোনো নিদ্দিষ্ট আপতিত পোহৰ ৰশ্মিৰ ক্ষেত্ৰত এই বিভৱ (Vo) আৰু নিৰ্গত ইলেকট্ৰনৰ গতিশক্তিৰ যোগসূত্ৰ এনে ধৰণৰ

K_{\mathrm{max}} = \frac {1} {2} m v^2_{\mathrm{max}}

ইয়াত m হ’ল ইলেকট্ৰনৰ ভৰ আৰু  and  v_{\mathrm{max}}  নিৰ্গত ইলেকট্ৰনৰ সৰ্ব্বোচ্চ গতিবেগ । 
এতিয়া যদি *e* ইলেকট্ৰনৰ আধান হয়, তেন্তে 

প্ৰয়োগ কৰা বিভৱভেদে কৰা কাৰ্য্যৰ পৰিমাণ
= eV_0 । এতিয়া, 

{1\over 2}mv^2_{\mathrm{max}} = eV_0

ইয়াৰপৰা প্ৰমাণ হয় যে আপতিত পোহৰৰ প্ৰাবল্যৰ ওপৰত নিৰ্গত ইলেকট্ৰনৰ গতিশক্তি নিৰ্ভৰ নকৰে । গতিকে,
K_{\mathrm{max}} =\ eV_0

ৰুদ্ধ বিভৱ আপতিত পোহৰৰ কম্পনাংকৰ ওপৰত নিৰ্ভৰ কৰে । লগতে ধাতুভেদে এই বিভবৰ মাত্ৰা বেলেগ বেলেগ হয় ।

## তথ্যসূত্ৰ

শ্ৰেণী:কোৱাণ্টাম বলবিজ্ঞান
শ্ৰেণী:আলোক ৰসায়ন
শ্ৰেণী:বিদ্যুৎ ৰসায়ন
কমাৰকুছি থান

**কমাৰকুছি থান** বৰপেটা সত্ৰৰ পৰা মাত্ৰ দুই কিলোমিটাৰ নিলগত কমাৰকুছি নামে ঠাইত অৱস্থিত। কথিত আছে যে মহাপুৰুষ শ্ৰীমন্ত শঙ্কৰদেৱে ইয়াত এবছৰ কাল আছিল।
 
১৫৪৩ খৃঃ ত শংকৰদেৱে নাৱেৰে ভটিয়াই আহি কামৰূপ পাইছিলহি। কামৰুপত গুৰুজনাই ক্ষেত্ৰীৰ ওচৰৰ কাপনা, টপাবাৰী আদি ঠাইত সত্ৰ থান প্ৰতিষ্ঠা কৰি বৰপেটাৰ “চিনপৰা“ত উঠেহি। চিনপৰা নামৰ ঠাইখন স্থানীয় নাৱৰীয়া সকলে অপৰিস্কাৰ কৰি থৈছিল। সেয়েহে গুৰুজনাই মাধৱদেৱৰ লগত আলোচনা কৰি সেই ঠাই পৰিত্যাগ কৰাৰ সিদ্ধান্ত লয়। এই কথা শুনি জয়ন্তীয়াৰ মধাই নামৰ ভকত এজনে কমাৰকুছি নামৰ ভাল ওখ ঠাই এডোখৰ আছে বুলি জানিবলৈ দিয়ে। মধাই ভকতৰ কথা মানি লৈ গুৰুজনাই মাধবদেৱ আৰু আন শিষ্য সকলক লৈ কমাৰকুছিত থিতাপি লয়।
 
কমাৰকুচিত ধৰ্মপ্ৰচাৰ কৰি থকাৰ সময়ত তেঁওলোকে বিল এখনৰ পানী ব্যৱহাৰ কৰি আছিল। কিন্তু পিচলৈ মাছমৰীয়া সকলে মাছ ধৰাত বিলৰ পানী ঘোলা হৈ পৰে,যাৰ বাবে গুৰুজনাৰ সমন্বিতে সকলো ভক্ত কেইবাদিনো লঘোনে থাকিব লগা হয়। গুৰুজনাৰ মুখেৰে এই কথা জানিব পাৰি নাৰায়ন ঠাকুৰ আতাই ভৱানীপুৰত গোপাল আতাৰ হতুৱাই এটা পাটকুঁৱা বহুৱাই। ডাঃ মহেশ্বৰ নেওগ-এ তেখেতৰ পুথি *শ্ৰীশ্ৰীশংকৰদেৱ*ত লিখিছে যে এই ঠাইতে নুমলী ৰুক্মীনী আইদেউৰ মৃত্যু হয়। এই ঘটনাত শংকৰদেৱে মনত বৰ আঘাত পালে আৰু ভক্তসৱৰ সৈতে পাটবাউসীলৈ গমন কৰে।
 
শংকৰদেৱে কমাৰকুছি ত্যাগ কৰাৰ পিচত মেধি সকলেও সেইঠাই ত্যাগ কৰে। কমাৰকুছি থানৰ মেধিসকল বনগঞাগিৰি বংশধৰ আছিল বুলি জনা যায়। কিছুলোকৰ মতে সেই ঠাইডোখৰত কুমাৰ, হীৰা সম্প্ৰদায়ৰ লোকে বাস কৰাৰ বাবে এই ঠাইডোখৰৰ নাম কমাৰকুছি নামে জনাজাত।

## তথ্য সংগ্ৰহ

শ্ৰেণী:অসমৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
১৯৮০ দশকৰ অসমীয়া চলচ্চিত্ৰৰ তালিকা

## তথ্যসংগ্ৰহ
* উৎপলেন্দু কাশ্যপ, *অসমীয়া চিনেমা তেতিয়াৰ পৰা এতিয়ালৈ*, বাঁহী (নিয়মীয়া বাৰ্তা দেওবৰীয়া আলোচনী), ১ এপ্ৰিল, ২০১২ সংখ্যা
* মুক্তিপ্ৰাপ্ত অসমীয়া ছবি 
* জাহ্নু বৰুৱা 

শ্ৰেণী:অসমীয়া চলচ্চিত্ৰ
শ্ৰেণী:অসম সম্পৰ্কীয় তালিকা
শ্ৰেণী:১৯৮০ দশকৰ অসমীয়া চলচ্চিত্ৰ 
শ্ৰেণী:অসমীয়া চলচ্চিত্ৰ শ্ৰেণী:মুক্তিৰ দশক অনুসৰি অসমীয়া চলচ্চিত্ৰ 
* ১৯৯০ দশকৰ অসমীয়া চলচ্চিত্ৰৰ তালিকা
জ্যুচ

**জ্যুচ** () (উচ্চাৰণ ‘জিওচ’) পুৰণি গ্ৰীক ধৰ্ম আৰু কিংবদন্তি মতে "দেৱতা আৰু মানৱৰ পিতৃপুৰুষ", হিন্দু ধৰ্ম অনুসৰি ইন্দ্ৰৰ সমকক্ষ, ৰোমান বিশ্বাস বা কিংবদন্তিমতে জুপিটাৰ আৰু ইট্ৰুস্কান সমকক্ষ হৈছে টিনিয়া। তেওঁ গ্ৰীচৰ অলিম্পাচ পৰ্বতৰ পৰা অলিম্পাচ (গ্ৰীক কিংবদন্তি মতে হিন্দুৰ স্বৰ্গৰ সমতুল্য) এটা পৰিয়ালৰ মু্ৰব্বীৰ দৰে স্বৰ্গ আৰু পৃথিৱী শাসন কৰে। তেওঁ আকাশ আৰু বজ্ৰৰ অধিকাৰী।

জ্যুচ ক্ৰণচ আৰু ৰীয়াৰ সন্তান। তেওঁলোকৰ তিনিজন পুত্ৰ আছিল: জ্যুচ, প'জাইডন (সাগৰৰ দেৱতা) আৰু হেডীচ (ৰসাতলৰ/পাতালৰ দেৱতা) বেচিভাগ কিংবদন্তিতে জ্যুচৰ ধৰ্মপত্নী হৈছে হেৰা যদিও কোনো কোনো ক্ষেত্ৰত তেওঁৰ ডায়'নে বুলি এগৰাকী দেৱীও সংগী আছিল বুলি লিখিছে। হোমাৰৰ ইলিয়াদত আফ্ৰোডেইটিক (ৰোমানমতে ভেনাচ) জ্যুচ আৰু ডায়'নেৰ জীয়ৰী বুলি উল্লিখিত আছে।

অলিম্পাচৰ অনেক দেৱতাৰদৰেই জ্যুচৰো অন্য দেৱী, গন্ধৰ্ব দেৱী আৰু মানৱীৰ লগত যৌনসম্পৰ্ক আছিল আৰু তাৰ ফলস্বৰূপে তেওঁৰ অনেক দেৱ বা অৰ্ধদেৱ (demigod) সন্তান আছে। ইয়াৰে উল্লেখনীয় হৈছে এথিনা, এপ'ল', আৰ্টিমিচ, হাৰ্মিচ, আফ্ৰোডেইটি, প'ৰ্চিফনী (প'ৰ্চীফনী জ্যুচ আৰু ডিমিটাৰৰ জীয়েক), ডায়'নিউচাচ, পাৰ্চিয়াচ, হেৰাক্লিচ (ৰোমান হাৰকিউলিচ), ট্ৰয়ৰ হেলেন, মিন'চ (নিম'চিনীৰ পৰা), এৰিচ, হেবে, হেফেইষ্টাচ (ৰোমান ভালকান) আদি।

## তথ্য সংগ্ৰহ

## বাহ্যিক সংযোগ
* 
* Greek Mythology Link, Zeus stories of Zeus in myth
* Theoi Project, Zeus summary, stories, classical art
* Theoi Project, Cult Of Zeus cult and statues
* Photo: Pagans Honor Zeus at Ancient Athens Temple from National Geographic

শ্ৰেণী:গ্ৰীক দেৱতা
ইবাঁকু বিচু

**ইবাঁকু বিচু** অসমৰ দেউৰী সম্প্ৰদায়ৰ বসন্ত উৎসৱ। ব'হাগৰ প্ৰথম বুধবাৰৰ পৰা আৰম্ভ কৰি সাতদিনলৈ পালন কৰা হয়।

## কাৰ্য্যক্ৰম
দেউৰীসকলেও অসমৰ আন আন জনগোষ্ঠীৰ দৰেই বসন্ত ঋতুত বসন্ত উৎসব পালন কৰে। তেওঁলোকে পালন কৰা এই উৎসৱটোক 'ইবাঁকু বিচু' (ব’হাগ বিহুৰ সমতুল্য) নামেৰে জনা যায়। সাতদিন ধৰি এই উৎসৱ উদযাপন কৰা হয়। এই উৎসৱ ব’হাগৰ প্ৰথম বুধবাৰে আৰম্ভ হয়। তেওঁলোকৰ পূজা-অৰ্চনা কৰাৰস্থল দেওঘৰত সেইদিনা বিশেষ পূজা কৰা হয়। সেই দিনটোক বিচুৰ (বিহুৰ) উৰুকা হিচাবে পালন কৰা হয়। দেওঘৰত সেই দিনা তেওঁলোকৰ উপাস্য দেৱতা কুন্দিমামা, পিচাদেমা, পিচাচি দেমাচি আদিকে প্ৰমুখ্য কৰি আন আন উপাস্য দেৱ-দেৱীসকললৈ ছাগলী, পাৰ, কুকুৰা আদি বলি হিচাবে আগবঢ়ায়। আনহাতে বিচুৰ উৰুকা ৰাতি বৰদেউৰীৰ ঘৰত অথবা তেনে এক সামাজিক স্থানত ডেকা-গাভৰু (দেউৰী ভাষাত মিৰা-মিৰাচি) সকলে নৃত্য-গীত কৰে। সপ্তাহ ধৰি এই বিহু অতি উলহমালহৰে পালন কৰাৰ অন্তত শেষৰ দিনটোক বিচু উৰুৱাবা (দেউৰী ভাষা) বোলে। সেইদিনা দেওঘৰত বিচু (দেউৰী ভাষা) মৰাৰ পিচত বৰদেউৰীয়ে যেতিয়া নিদেৰ্শ দিব তেতিয়া বিচুত অংশ গ্ৰহণ কৰা সকলে দেওঘৰৰ পৰা ওলাই আহি গাঁৱৰ বৰদেউৰীৰ ঘৰত, গাঁৱৰ মুখিয়াল সকলৰ ঘৰত অলপ অলপ সময়ৰ বাবে বিচু মাৰি গাঁৱৰ পূৱৰ পৰা পশ্চিমলৈ বিচু মাৰি যাত্ৰা কৰে। আৰু শেষত এক মুকলি পথাৰত বিচুক অহা বছৰ পুনৰ লগ পোৱাৰ আশাৰে এক শেষ নাচ নাচি বিদায় জনায়।

## তাৎপৰ্য্য
দেউৰী সমাজ আৰু জনজীৱনৰ এই উৎসৱৰ ওতপ্ৰোত সম্পৰ্ক আছে। অসমৰ অন্যান্য কৃষিভিত্তিক জনগোষ্ঠীৰ দৰেই ইয়াক বিহু হিচাপে পালন আৰু সন্মান কৰা হয়।

## বাহ্যিক সংযোগ
* 

শ্ৰেণী:অসমৰ উৎসৱসমূহ
অসমত দেখা চৰাইবোৰ

জৈব-বৈচিত্ৰ্যত চহকী অসম নানাৰঙী স্থানীয় আৰু পৰিভ্ৰমী চৰাইৰ বিচৰণভূমি। তথ্য অনুসৰি, ভাৰতবৰ্ষত পোৱা চৰাইৰ প্ৰজাতিসমূহৰ প্ৰায় ৫৩%, অৰ্থাৎ ছশৰো অধিক চৰাই-চিৰিকটি অসমত দেখা পোৱা যায়। আন্তৰ্জাতিক প্ৰকৃতি আৰু প্ৰাকৃতিক সম্পদ সংৰক্ষণ সংঘই (IUCN) প্ৰজাতিসমূহৰ মুঠ আৱাদী, আৱাদী হ্ৰাসৰ হাৰ, ভৌগোলিক বিতৰণ, বিতৰণৰ বিচ্ছিন্নতা তথা সংৰক্ষণৰ গুৰুত্ব অনুসৰি প্ৰস্তুত কৰা ৰঙা তালিকা (IUCN Red List of Threatened Species) ত অসমত দেখা পোৱা কিছুসংখ্যক চৰাইৰ ৰঙেও স্থান পাইছে। এই সমূহৰ ভিতৰত হাড়গিলা (Greater Adjutant), পাতি শগুণ /বগা পিঠিয়া শগুণ(White-rumped Vulture),ক'লা শগুণ(Cinereous Vulture), তামূলীয়া শগুণ/ৰজা শগুণ (Red-headed Vulture), উলূম’ৰা (Bengal Florican), ৱাক চৰাই (Black crown night heron)আদি উল্লেখযোগ্য। অসমত স্থানীয় চৰাইৰ পৰা আৰম্ভ কৰি সূদুৰ বিদেশৰপৰা অহা পৰিভ্ৰমী চৰাইলৈকে বিভিন্ন ধৰণৰ চৰাই দেখা পোৱা যায়। ইয়াৰে যথাসম্ভৱ চৰাইৰ তালিকা তলত দিয়া হ'ল।

শ্ৰেণী:প্ৰাণীবিজ্ঞান সম্পৰ্কীয় তালিকা আৰু প্ৰবন্ধ
শ্ৰেণী:অসম সম্পৰ্কীয় তালিকা
শ্ৰেণী:জীৱবিজ্ঞান

## তথ্যসূত্ৰ

# অসমৰ চৰাই পৰ্যবেক্ষণৰ হাতপুথি- সৌম্যদ্বীপ দত্ত
# The Birds of Assam- Anwaruddin Choudhury
মণিৰাম দেৱান

**মণিৰাম দেৱান** () উনৈশ শতিকাৰ অসমৰ সমাজ জীৱনৰ প্ৰভাৱশালী ব্যক্তি আছিল। তেওঁৰ জন্ম হয় ১৮০৬ চনৰ ১৭ এপ্ৰিলত শিৱসাগৰ জিলাৰ চাৰিঙত। তেওঁৰ পিতৃৰ নাম মুক্তিয়াৰ ৰামদত্ত আৰু মাকৰ নাম কৌশল্যা আছিল। মণিৰাম দেৱানৰ অন্য নাম তথা উপাধি হৈছে " কলিতা ৰজা " ।

## কৰ্মজীৱন
১৮২৮ চনত উজনি অসমৰ পলিটিকেল এজেণ্ট কেপ্টেইন নিউভিলে ইংৰাজৰ অধীনত মণিৰামক ৰেভিনিউ চিৰস্তাদাৰ আৰু তহছিলদাৰ বাব দিয়ে। ১৮৩৩ চনৰ পৰা ১৮৩৭ চনলৈকে ব্ৰিটিছৰ কৰতলীয়া ৰজা পুৰন্দৰ সিংহৰ অধীনত বৰভাণ্ডাৰ বৰুৱা বাব পাইছিল। পুৰন্দৰ সিংহই ৰাজ্য হেৰুৱাৰ পাছত মাহে ৫০ টকাৰ বেতনত এতিয়াৰ (২০১২ চন) শিৱসাগৰ জিলাৰ চেৰেকাপাৰ, কোঁৱৰপুৰ আৰু মেটেকা মৌজাৰ মৌজাদাৰ হয়। ১৮৩৯ চনত মৌজাদাৰৰ কাম ইস্তফা দি ব্ৰিটিছৰ আচাম টি কোম্পানীত দেৱান পদ গ্ৰহণ কৰে। ১৮৪৫ চনত কোম্পানীৰ চাকৰি এৰি এতিয়াৰ (২০১২চন) যোৰহাট জিলাৰ চেনিমৰাত আৰু শিৱসাগৰ জিলাৰ চিংলৌত নিজাকৈ দুখন চাহবাগান আৰম্ভ কৰে। এওঁৱে আছিল প্ৰথম অসমীয়া চাহ খেতিয়ক।

১৮৫২ চনত পুৰন্দৰ সিংহৰ পুত্ৰ চাৰিংৰজা কামেশ্বৰ সিংহৰ মৃত্যু হোৱাত তেখেতৰ নাবালক পুত্ৰ কন্দৰ্পেশ্বৰ সিংহ চাৰিংৰজা হয়। নাবালক ৰজাৰ হৈ মণিৰামে সেই সময়ত চাৰিংৰাজ্য পৰিচালনা কৰিছিল। ১৮৫৭চনৰ শেষৰফালে মণিৰাম দেৱানে চাৰিংৰজা কন্দৰ্পেশ্বৰ সিংহক সমগ্ৰ উজনি অসমৰ ৰজা পাতিবলৈ ব্ৰিটিছক অনুৰোধ কৰাৰ ঊদ্দশ্যে তেতিয়াৰ ব্ৰিটিছ-ভাৰতৰ ৰাজধানী কলিকতালৈ যায়। সেই সময়তে ভাৰতত চলি থকা চিপাহী বিদ্ৰোহৰ কথা জানিব পাৰি ব্ৰিটিছৰ বিৰুদ্ধে বিদ্ৰোহ আৰম্ভ কৰিবলৈ সাজু হবৰ বাবে কলিকতাৰ পৰাই কন্দপেৰ্শ্বৰ সিংহলৈ এখন পত্ৰ প্ৰেৰণ কৰে। সেই পত্ৰখন ব্ৰিটিছৰ আৰক্ষী বিষয়া হৰনাথ দাৰোগাৰ হাতত পৰে। হৰনাথে সেইখন শিৱসাগৰ জিলাৰ জিলাধিপতি হলউদক দিয়ে। চিঠিখনৰ দ্বাৰাই মণিৰাম দেৱানে ব্ৰিটিছৰ বিৰুদ্ধে বিদ্ৰোহ কৰিবলৈ পৰিকল্পনা কৰা বুলি সন্দেহ কৰাত তেওঁক তেতিয়াই কলিকতাত বন্দী কৰে আৰু যোৰহাটলৈ আনি বিচাৰ কৰি ১৮৫৮ চনৰ ২৬ ফেব্ৰুৱাৰীত যোৰহাট নগৰৰ মাজ-মজিয়াত মুকলিকৈ জনচক্ষুৰ আগত ফাঁচী দিয়ে।
## সাহিত্যিক কৰ্মৰাজী
মণিৰাম দেৱানে ফাৰ্চী-বঙালী মিশ্ৰিত অসমীয়া ভাষাত "বুৰঞ্জী বিবেক ৰত্ন" নামৰ এখন পুথি ৰচনা কৰিছিল। কলিকতাৰ “সমাচাৰ দৰ্পণ”ত প্ৰবন্ধ পাতি লিখিছিল। সাধাৰণ মানুহে তেখেতক "কলিতা-ৰজা" নাম দিছিল।

## বংশলতা

## মৃত্যু
১৮৫৮ চনৰ ২৬ ফেব্ৰুৱাৰীত যোৰহাট নগৰত তেওঁক ইংৰাজ চৰকাৰে ফাঁচী দি হত্যা কৰে।[thumb|২੦੦২ চনত [ডিব্ৰুগড় বিশ্ববিদ্যালয়ৰ অসমীয়া বিভাগে প্ৰকাশ কৰা  মণিৰাম দেৱানৰ*বুৰঞ্জি বিবেকৰত্ন* গ্ৰন্থৰ বেটুপাত৷ গ্ৰন্থখনৰ সম্পাদক আছিল নগেন শইকীয়া৷]]

## তথ্য সংগ্ৰহ

## সহায়ক গ্ৰন্থপঞ্জী
* অসমৰ বুৰঞ্জী - লেখক: পদ্মনাথ গোহাঞিবৰুৱা।
* বেলিমাৰ গ'ল - লেখক: ড॰ লীলা গগৈ।
* অসমীয়া মধ্যবিত্ত শ্ৰেণীৰ ইতিহাস - লেখক: ড॰ প্ৰফুল্ল মহন্ত।
* ইতিহাসে সোঁৱৰা ছশটা বছৰ - লেখক: সৰ্বানন্দ ৰাজকুমাৰ।
* অসমীয়া জীৱনী অভিধান - লেখক: শিৱনাথ বৰ্মন।

## বাহ্যিক সংযোগ
* দেৱানৰ ফাঁচী, লিখক: বেণুধৰ শৰ্মা, আসামীছ অনলাইন ডট কম, আহৰণ: ২৮ মাৰ্চ, ২০১৩।

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:অসমৰ স্বাধীনতা সংগ্ৰামী
অসম সাহিত্য সভা পত্ৰিকা

**অসম সাহিত্য সভা পত্ৰিকা** অসমীয়া ভাষা সাহিত্যৰ গৱেষণাধৰ্মী, বিশ্লেষণাত্মক তথা অন্যান্য বিষয়ৰ আলোচনামূলক প্ৰবন্ধৰ এখন তিনিমহীয়া আলোচনী। আলোচনীখন প্ৰথম প্ৰকাশ হয় ১৯২৬ চনত। ইয়াৰ প্ৰথম সম্পাদক চন্দ্ৰধৰ বৰুৱা।

## ইতিহাস
প্ৰথম সংখ্যাৰ প্ৰকাশৰ সময় আছিল ‘আহিন, ১৯৪৮- ভাদ, ১৮৪৯ শক’ আৰু প্ৰকাশক: অসম সাহিত্য সভা, চন্দ্ৰকান্ত সন্দিকৈ ভৱন, যোৰহাট।
দ্বিতীয় মহাসমৰৰ সময়ত পত্ৰিকাখনৰ প্ৰকাশ বন্ধ কৰিবলগীয়া হয়। কেইবছমান প্ৰকাশ বন্ধ হৈ থাকি ১৯৫৪ চনৰ পৰা ই পুনৰ নিয়মিতভাৱে প্ৰকাশ হৈ আছে।
এই পত্ৰিকাত শতিকাটোৰ প্ৰায় সকলোখিনি লব্ধপ্ৰতিষ্ঠ লেখক-সাহিত্যিকৰে লেখা প্ৰকাশ হৈছে।
সম্প্ৰতি বিশ্ববিদ্যালয় অনুদান আয়োগৰ নীতি-নিৰ্দেশনা অনুযায়ী গৱেষণা পত্ৰিকা হিচাপে অসম সাহিত্য সভা পত্ৰিকাই অনুমোদন লাভ কৰিবলৈ সক্ষম হৈছে।

- শান্তনু কৌশিক বৰুৱা 
frame|অসম সাহিত্য সভা পত্ৰিকাৰ প্ৰথম সংখ্যা

## সম্পাদকসকল
# চন্দ্ৰধৰ বৰুৱা
# দেবানন্দ ভৰালী
# পূৰ্ণানন্দ শৰ্মা পাঠক
# ডিম্বেশ্বৰ নেওগ
# ৰামেশ্বৰ বৰুৱা
# ৰজনীকান্ত দেৱশৰ্মা
# প্ৰেমধৰ ৰাজখোৱা
# সত্যেন্দ্ৰনাথ শৰ্মা
# যতীন্দ্ৰনাথ গোস্বামী
# বিশ্বনাৰায়ণ শাস্ত্ৰী
# যোগেশ দাস
# সত্যেন্দ্ৰ নাৰায়ণ গোস্বামী
# দুৰ্গেশ্বৰ শৰ্মা
# হৰিচন্দ্ৰ ভট্টাচাৰ্য
# যতীন গোস্বামী
# আব্দুল ছাত্তাৰ
# পৰেশমল্ল বৰুৱা
# হেমন্ত কুমাৰ শৰ্মা
# মহেন্দ্ৰ বৰা
# যোগেন্দ্ৰ নাৰায়ণ ভূঞা
# পৰীক্ষিত হাজৰিকা 
# নাহেন্দ্ৰ পাদুন
# ছামছিং হাঞ্চে
# ড° প্ৰহ্লাদ কুমাৰ বৰুৱা
# ভগগিৰী ৰায়চৌধুৰী
# ড° নৰেন কলিতা
# ৰামচৰণ ঠাকুৰীয়া
# উপেন্দ্ৰ বৰকটকী
# দয়ানন্দ পাঠক
# খগেন্দ্ৰ নাথ তালুকদাৰ
# প্ৰকাশ গোস্বামী
# বসন্ত কুমাৰ গোস্বামী
# পৰমানন্দ ৰাজবংশী
# সূৰ্যকান্ত হাজৰিকা
# মদন শৰ্মা
# দীপ্তি ফুকন পাটগিৰি
# ৰামচন্দ্ৰ ডেকা
# উপেন ৰাভা হাকাচাম
# ড° জ্যোতিৰেখা হাজৰিকা

## তথ্য সংগ্ৰহ

## বাহ্যিক সংযোগ
* ডাউনল’ডযোগ্য পূৰ্ব প্ৰকাশিত সংস্কৰণসমূহ

শ্ৰেণী: অসমীয়া আলোচনী
শ্ৰেণী:অসম সাহিত্য সভা
বজালী মহাবিদ্যালয়

**বজালী মহাবিদ্যালয়** () অসমৰ এখন আগশাৰীৰ শিক্ষা প্ৰতিষ্ঠান। এই মহাবিদ্যালয় বৰপেটা জিলাৰ পাঠশালা চহৰত অৱস্থিত। গুৱাহাটী বিশ্ববিদ্যালয়ৰ অন্তৰ্গত এই মহাবিদ্যালয়খনে ৰাষ্ট্ৰীয় মূল্যাংকন আৰু প্ৰত্যাপন পৰিষদ ()ৰ "A" শ্ৰেণীৰ মহাবিদ্যালয়ৰূপে স্বীকৃত হৈছিল। অসম চৰকাৰে ২০১৭ চনৰ ৭ ছেপ্টেম্বৰত গৃহীত কৰা *ভট্টদেৱ বিশ্ববিদ্যালয় বিধেয়ক, ২০১৭*ৰ অধীনত বজালী মহাবিদ্যালয়ক উন্নীত কৰি ভট্টদেৱ বিশ্ববিদ্যালয় প্ৰতিষ্ঠা কৰে৷

thumb|right|300px|বজালী মহাবিদ্যালয়ৰ তোৰণ বা প্ৰৱেশদ্বাৰ

## ইতিহাস
এই মহাবিদ্যালয় স্থাপন হৈছিল ১৯৫৫ চনৰ ১৬ আগষ্টত। কামেশ্বৰ দাস আছিল প্ৰতিস্থাপক অধ্যক্ষ। তেখেতে সেই সময়ত কলিকতা বিশ্ববিদ্যালয়ৰ পৰা গণিত বিভাগত স্নাতকোত্তৰ শাখাত সোণৰ পদক লাভ কৰিছিল। তেখেতৰ লগতে বজালী অঞ্চলৰ আন কেইজনমান আগৰণুৱা ব্যক্তিয়ে স্থানীয় লোকৰ দান বৰঙনিৰ দ্বাৰা এই মহাবিদ্যালয় স্থাপন কৰিছিল। বজালী অঞ্চলত স্থাপিত এইখনেই প্ৰথম উচ্চশিক্ষাৰ প্ৰতিষ্ঠান। 

## মহাবিদ্যালয় চৌহদ আৰু সা-সুবিধাসমূহ
ইয়াৰ মাটিকালি ১৭ একৰ। মহাবিদ্যালয়খনত প্ৰধানকৈ দুটা অংশ আছে। ইয়াৰে বিজ্ঞান শাখাৰ বাবে এটা তিনিমহলীয়া ঘৰ আৰু কলা শাখাৰ বাবে দুটা ঘৰ আছে। লগতে এটা স্থায়ী পুথিভঁৰাল, IGNOU ষ্টাদি চেণ্টাৰ, জিমখানা, Community Information Center,  কম্পিউটাৰ কেন্দ্ৰ, দুটা ছাত্ৰাবাস, দুটা ছাত্ৰী নিবাস আদি আছে। ইয়াৰ বাহিৰে থকা মুকলি ঠাইখিনিত এখন খেলপথাৰ, এটা মৎস্যপালন পুখুৰী, এখন উদ্ভিদ বিজ্ঞান বাগিছা (Botanical garden) আদি আছে।  গোটেই চৌহদটো গছ-গছনিৰে ভৰপূৰ।

## বিভিন্ন শাখা আৰু বিভাগসমূহ
ইয়াত প্ৰধানকৈ দুটা শাখা আছে – বিজ্ঞান শাখা আৰু কলা শাখা । অবশ্যে অলপতে বাণিজ্য শাখাও আৰম্ভ কৰা হৈছে ।
বিজ্ঞান শাখাৰ বিভিন্ন বিভাগসমূহ হ’ল –
:১) পদাৰ্থ বিজ্ঞান
:২) ৰসায়ন বিজ্ঞান
:৩) উদ্ভিদ বিজ্ঞান
:৪) প্ৰাণীবিজ্ঞান 
:৫) গণিত
:৬) পৰিসংখ্যা বিজ্ঞান।
কলা শাখাৰ বিভাগসমূহৰ ভিতৰত আছে – 
:১) অৰ্থনীতি
:২) বুৰঞ্জী
:৩) ভূগোল
:৪) অসমীয়া
:৫) ইংৰাজী
:৬) শিক্ষা
:৭) দৰ্শন
:৮) ৰাজনীতি বিজ্ঞান
:৯) সংস্কৃত।
তাৰোপৰি দুটা বৃত্তিমুখী পাঠ্যক্ৰমো আৰম্ভ কৰা হৈছে:
:১) Tourism and Travel Management
:২) Industrial fish and fishery
প্ৰায় আটাইবোৰ বিভাগতেই ছাত্ৰ ছাত্ৰীসকলে ভাল ফলাফলেৰে মহাবিদ্যালয়খনৰ নাম উজলাবলৈ সক্ষম হৈছে।

## উল্লেখযোগ্য ব্যক্তি
# কামেশ্বৰ দাস (প্ৰতিষ্ঠাপক অধ্যক্ষ)
# স্বৰ্গীয় ৰাজেন্দ্ৰ নাথ শৰ্মা: তেখেতে প্ৰায় ২৬ বছৰ ধৰি এই মহাবিদ্যালয়ৰ অধ্যক্ষৰ পদত অধিস্থিত হৈ আছিল। তেখেতে মহাবিদ্যালয়খনৰ বহুতো উল্লেখযোগ্য কামত আগভাগ লৈছিল আৰু কলেজখনক এটা ভেটি দিবলৈ সক্ষম হৈছিল।

## তথ্যসূত্ৰ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
যোৰহাট (লোকসভা সমষ্টি)

**যোৰহাট লোক সভা সমষ্টি** অসমৰ ১৪টা লোক সভা সমষ্টিৰ ভিতৰত এটা। 

## বিধানসভাৰ সমষ্টিসমূহ
যোৰহাট লোক সভা সমষ্টিত তলত উল্লিখিত বিধান সভা সমষ্টিসমূহ আছে:
* যোৰহাট
* তিতাবৰ
* মৰিয়নি
* টীয়ক
* আমগুৰি
* নাজিৰা
* মাহমৰা
* সোণাৰি
* থাওৰা
* শিৱসাগৰ

## লোকসভাৰ সদস্য

## তথ্যসূত্ৰ

## আৰু চাওক
* যোৰহাট জিলা
* অসমৰ লোকসভা সমষ্টিসমূহৰ তালিকা

শ্ৰেণী:অসমৰ লোক সভাৰ সমষ্টি
শ্ৰেণী:যোৰহাট জিলা
বিষ্ণু ৰাভা এতিয়া কিমান ৰাতি (গ্ৰন্থ)

**বিষ্ণু ৰাভা এতিয়া কিমান ৰাতি** বিষ্ণুপ্ৰসাদ ৰাভাৰ জীৱনীভিত্তিক এখন গ্ৰন্থ। গ্ৰন্থখনৰ লিখক হৈছে তিলক দাস। তিলক দাসে গ্ৰন্থখনৰ নাম সাহিত্যিক ড° বীৰেন্দ্ৰ কুমাৰ ভট্টাচাৰ্য্যৰ দ্বাৰা ৰচিত “বিষ্ণু ৰাভা,এতিয়া কিমান ৰাতি” নামৰ কবিতাটোৰ অনুকৰণত ৰাখিছিল। 

গ্ৰন্থখনত বিষ্ণুপ্ৰসাদ ৰাভাৰ জীৱন যাত্ৰাক ২৮টা খণ্ডত বৰ্ণোৱা হৈছে। কিতাপখন লিখিবলৈ লওঁতে বিষ্ণু প্ৰসাদ ৰাভাই এখন চিঠিৰ জৰিয়তে লিখক তিলক দাসক তেওঁৰ জীৱনীখন কেনেদৰে লিখা উচিত তাৰ সম্পৰ্কে আন্দ্ৰে মৌৰইচে কবি পাৰ্শ্বি বিশ্বি শ্যেলীৰ জীৱনৰ ওপৰত লিখা “এৰিয়েল” আৰু আৰভিং ষ্ট’নে চিত্ৰকৰ ভিনচেণ্ট ভেন গ’গৰ জীৱনৰ ওপৰত লিখা “লাষ্ট ফৰ লাইফ”ৰ পৰা আভাস লবলৈ কৈছিল। উক্ত চিঠিখন তিলক দাসে বিষ্ণু ৰাভা এতিয়া কিমান ৰাতি গ্ৰন্থখনৰ আৰম্ভণিতে প্ৰকাশ কৰিছে।

## খণ্ডসমূহ
গ্ৰন্থখনৰ বিভিন্ন খণ্ডসমূহ হ’ল:

#আগলিকা
#অসমীয়া কৃষ্টি
#ধিননং খিতং তাততং
#ৰংপুৰ ৰঙে ৰসে ভৰপূৰ
#ৰংপুৰৰ পৰা ৰংঘৰলৈ
#নৃত্যতি ললিতং হৰিগুণ বলিতং
#জীৱনৰ মৌ-কোঁহ
#সুন্দৰৰ ৰাজআলিয়েদি
#আহে সভাসদ লোক
#যাউতিযুগীয়া বনগীত অমিয়া
#জীৱনৰ বিবিধ ছন্দেৰে
#বৰধেমালিৰ বৰবায়নৰ ৰূপত
#কাৰণানীৰপৰা কমলাবাৰীলৈ
#মুক্ত বিহংগমৰ দৰে
#জনজীৱনৰ আঁহে-আঁহে পাহে পাহে
#মুকুতি দেউলৰ বৰ চোতালত
#ন-পৃথিৱীৰ নতুন যুগ স্বাগতম
#আনন্দ ৰূপং যদ্ বিভাতি
#শুনা জনতাৰ কোলাহল শুনা
#জনতাৰ সাগৰত সাঁতুৰি-নাদুৰি
#বিষ্ণু ৰাভা,এতিয়া কিমান ৰাতি
#সমাজ তান্ত্ৰিক বিপ্লৱত
#দেহা-বীণৰ তাঁৰ জোকাৰি
#সুৰ দেউলৰে শিকলি ৰূপেৰে
#জীৱন নাটৰ ভাৱৰীয়া
#কলাগুৰু সদানন্দ শিল্পী শিৰোমণি
#ৰাগ কল্যাণ, তাল খৰমান
#উপসংহাৰ

## তথ্য সংগ্ৰহ

## বাহ্যিক সংযোগ
* বিষ্ণু ৰাভাই তিলক দাসলৈ দিয়া চিঠিখন অসমীয়া ৱিকিউৎসত পঢ়ক। 

শ্ৰেণী:অসমীয়া গ্ৰন্থ
ঘোঁৰা নিদান (গ্ৰন্থ)

**ঘোঁৰা নিদান** হৈছে ঘোঁৰাৰ বেমাৰ আৰু চিকিৎসা সৰ্ম্পকীয় এখন পুথি। এই পুথিখনৰ ৰচয়িতা গৰাকীৰ নাম পোৱা নাযায় যদিও পুথিখন অসমত আহোম ৰাজত্বৰ কালতে ৰচনা কৰা হৈছিল। পুথিখনৰ বিশেষত্ব এয়েই যে এইখন সৰ্ম্পূণ অসমীয়া ভাষাত ৰচিত প্ৰথম পুথি। ই কোনো সংস্কৃত বা টাই ভাষাৰ পুথিৰ অনুবাদ, সম্পাদনা বা সহায় লৈ ৰচনা কৰা গ্ৰন্থ নহয়। অসমত নথকা বনৌষধিৰ বিষয়ে ইয়াত উল্লেখ নাই। সৰ্ম্পূণ থলুৱা অসমীয়া ভাষাত লিখা এই পুথিখনত বাৰটামানহে সংস্কৃত শব্দ পোৱা যায়।

## তথ্য সংগ্ৰহ

শ্ৰেণী:অসমীয়া গ্ৰন্থ
নামদাঙৰ শিলৰ সাঁকো

**নামদাঙৰ শিলৰ সাঁকো** () অসমৰ এখন বুৰঞ্জীপ্ৰসিদ্ধ দলং। এই দলংখন শিৱসাগৰ জিলাত অৱস্থিত।

## ইতিহাস
এই দলংখন ১৭০৩ চনত আহোম ৰজা ৰুদ্ৰসিংহৰ দিনত বংগদেশৰ কাৰিকৰৰ হতুৱাই সজোৱা হৈছিল। পিছত তাৰপৰা এইখন কঢ়িয়াই ইয়ালৈ আনি স্থাপন কৰা হৈছিল।

## অৱস্থিতি
দলংখন শিৱসাগৰ জিলাৰ দিখৌনৈৰ উপনৈ নামদাঙৰ ওপৰত অৱস্থিত।

## বিশেষত্ব
দলংখন ৬০ মিটাৰ দীঘল, ৬.৫ মিটাৰ বহল আৰু ১.৭ মিটাৰ ওখ। ইয়াৰ প্ৰধান বিশেষত্ব হ’ল – দলংখন এটা মাথো শিলকেই কাটি কাটি তৈয়াৰ কৰা হৈছিল। বৰ্তমানৰ ৩৭ নং ৰাষ্ট্ৰীয় ঘাইপথ ইয়াৰ ওপৰেৰে গৈছে। আহোম ৰজাৰ দিনত তৈয়াৰ কৰা বিভিন্ন স্থাপত্য-ভাস্কৰ্য্যৰ ভিতৰত এই সাঁকো উল্লেখযোগ্য।

## তথ্য সংগ্ৰহ

## বাহ্যিক সংযোগ
* http://www.assaminfo.com/tourist-places/25/namdang-stone-bridge.htm

শ্ৰেণী:অসমৰ দলং
শ্ৰেণী:শিৱসাগৰ জিলাৰ পৰ্যটনস্থলী
শ্ৰেণী:আহোম ৰাজ্য
কামৰূপীয়া ঢুলীয়া

200px|thumb|সম্প্ৰতি মৃতপ্ৰায় অৱস্থাত থকা কামৰূপীয়া ঢুলীয়া কৃষ্টি

অসমৰ ঐতিহ্য বহনকাৰী আন এটি মূল্যৱান কৃষ্টি হ’ল কামৰূপীয়া ঢুলীয়া। ই সম্পূৰ্ণভাৱে লৌকিক আৰু বৰ জনপ্ৰিয় অনুষ্ঠান। ঢুলীয়া অনুষ্ঠানটিত ভাগ লোৱা লোকসকলৰ অভিনয় কৌশল আৰু হাস্য-ব্যংগ কৌতুকবোৰেই অনুষ্ঠানটিৰ মুখ্য আকৰ্ষণ। এনে এটি মনোৰঞ্জক অনুষ্ঠান সম্প্ৰতি মৃতপ্ৰায়; কিন্তু কেইজনমান উঠি অহা ব্যক্তিৰ প্ৰচেষ্টাত ই পুনৰ জীপ লৈ উঠিবলৈ আৰম্ভ কৰিছে।

## ঐতিহ্য
অসমৰ মঠ-মন্দিৰবোৰত দেৱতাৰ বন্দনাৰ সময়ত অন্যান্য বাদ্য যন্ত্ৰৰ লগতে মুখ্য বাদ্য ঢোলো ব্যৱহাৰ কৰা হৈছিল। মন্দিৰৰ বাহিৰতো ঢোলৰ যথেষ্ট সমাদৰ আছিল আৰু কালক্ৰমত ই এক সুকীয়া অনুষ্ঠানত পৰিণত হৈছিল। অসমৰ বিভিন্ন সামাজিক আৰু ধৰ্মীয় অনুষ্ঠানত ঢুলীয়া অনুষ্ঠান পৰিৱেশিত হৈছিল- সভা, উৎসৱ আদিৰ মুকলি মঞ্চতে ই অভিনীত হৈছিল। 

## বৰ্ণনা
কামৰূপীয়া ঢুলীয়া অনুষ্ঠানৰ কেন্দ্ৰস্থল নলবাৰী অঞ্চল। ভাও দিয়া ঠাইখিনিক *খলা* বোলা হৈছিল। *খলা* সজাবৰ বাবে কলগছ আৰু কলপাত ব্যৱহৃত হৈছিল। ঢুলীয়া অনুষ্ঠানত পুতলা নাচৰ সাদৃশ্য থকালৈ চাই বহুতে ইয়াক পুতলা নাচৰ ক্ৰমবিকাশিত ৰূপ বুলি ক’ব খোজে। অনুষ্ঠানটিত বহুত মানুহৰ দল এটি থাকে। *ঘাই ঢুলীয়া, খৰমৰা ঢুলীয়া, কুস্তিদিয়া ঢুলীয়া, টেমেকা, মহলাধাৰী, সূত্ৰধাৰ* আৰু অন্যান্য ভালেমান ব্যক্তিৰদ্বাৰা ই গঠিত হয়। তেওঁলোক স্বভাৱ শিল্পী। তেওঁলোকৰ কাহিনীৰ কোনো লিখিত ৰূপ নাই। মৌখিকভাৱে আৰু কোনো অনুশীলন নকৰাকৈ তেওঁলোকে কাহিনী প্ৰদৰ্শন কৰিব পাৰিছিল। অনুষ্ঠানৰ প্ৰদৰ্শনৰ বাবে লাগতিয়াল সামগ্ৰীবোৰো দলটিৰ লোকসকলে নিজে নিজে যুগুতাই লৈছিল। ঢোল আৰু অভিনয়ৰ বাবে প্ৰয়োজনীয় *কাঁড়, লাঠি, মাৰি, যাঠি-জোং* জাতীয় বস্তুবোৰ নিজে যতনাই লৈছিল। প্ৰসাধনৰ সৰু-সুৰা সামগ্ৰীবোৰো ঘৰতেই তৈয়াৰ কৰি লৈছিল। প্ৰসাধনৰ বাবে চাউলৰ গুড়িৰ ব্যৱহাৰ বৰকৈ কৰা হৈছিল। মতা মানুহে ধুতিখন শাৰীৰ দৰে কৰি লৈ আৰু মোছ থাকিলে হাতেৰে ঢাকি তিৰোতাৰ স্থান পূৰণ কৰিছিল। মাতটোও সামান্য সৰু কৰি উলিয়াইছিল। প্ৰথমতে *বৰঢোলত গুৰুঘাত* মাৰি অনুষ্ঠানটি আৰম্ভ কৰা হয়। তাৰপিছত *গুৰিঢোল* বজাই *খলা* ফুৰোৱা বাদী আদি কাৰ্য অনুষ্ঠিত কৰে। ঢোলৰ বাজনা, চং, কুস্তিু, খেল-ধেমালি আদি চাৰ্কাচ আৰু কেৰিকচাৰ ধৰ্মী। মুখাৰ ব্যৱহাৰ এটাৰ এটি মন কৰিবলগীয়া বৈশিষ্ট। ভাৱৰীয়াৰ চৰিত্ৰবোৰ নিয়ন্ত্ৰণাধীন কৰিবলৈ সূত্ৰধাৰ জাতীয় চৰিত্ৰ এটাও ইয়াত থাকে। ঢুলীয়াই পদ গাই গাই কাহিনী ব্যাখ্যা কৰে। কিন্তু ঢুলীয়া অনুষ্ঠানৰ কোনো লিখিত বিৱৰণ নথকাৰ ফলত ইয়াৰ প্ৰাচীনত্ব কিমান দূৰ ৰক্ষা পৰিছে তাক সতকাই কোৱা টান।

কামৰূপীয়া ঢুলীয়া সকলৰ ভিতৰত আটাইতকৈ বিখ্যাত নাম মোহন ভাৱৰীয়া। মোহন ভাৱৰীয়াৰ খ্যাতি নলবাৰী অঞ্চলৰ লগতে গোটেই অসমতেই বিয়পি পৰিছিল। 

## তথ্য সংগ্ৰহ

শ্ৰেণী:অসমৰ সংস্কৃতি
২০১১ৰ অসম বিধানসভা নিৰ্বাচন

ত্ৰয়োদশ অসম বিধানসভাৰ নিৰ্বাচন ৪ আৰু ১১ এপ্ৰিল, ২০১১ তাৰিখে ১২৬টা সমষ্টিৰ বাবে দুটা পৰ্যায়ত অনুষ্ঠিত হয়। ফলাফল ঘোষণা কৰা হয় ১৩ মাৰ্চ, ২০১১ তাৰিখে। নিৰ্বাচনত ৭৮খন আসম লাভ কৰি ভাৰতীয় জাতীয় কংগ্ৰেছে নিৰংকুশ সংখ্যা গৰিষ্ঠতা লাভ কৰে আৰু তৰুণ গগৈয়ে একেৰাহে তৃতীয় কাৰ্যকালৰ বাবে মুখ্যমন্ত্ৰিত্বৰ দায়িত্ব গ্ৰহণ কৰে। তৰুণ গগৈ একেৰাহে তিনিটা কাৰ্যকালৰ বাবে মুখ্যমন্ত্ৰিত্ব লাভ কৰা দ্বিতীয়গৰাকী মুখ্যমন্ত্ৰী। প্ৰথমগৰাকী আছিল বিমলা প্ৰসাদ চলিহা।

## দলগত অৱস্থান

## বিধায়কসকলৰ তালিকা

## উপনিৰ্বাচন
৮-আলগাপুৰ সমষ্টিৰ অগপ দলৰ বিধায়ক চহিদুল আলম চৌধুৰীৰ মৃত্যু হোৱাত ২০১৩ চনৰ ২৮ ফেব্ৰুৱাৰীত তাত উপনিৰ্বাচন অনুষ্ঠিত হয়। উপনিৰ্বাচনত সমষ্টিটোৰ পৰা ভাৰতীয় জাতীয় কংগ্ৰেছৰ মন্দিৰা ৰয় বিজয়ী হয়। 

আনহাতে ১৩-লক্ষীপুৰ সমষ্টিৰ বিধায়ক দীনেশ প্ৰসাদ গোৱালাৰো কৰ্মকাল শেষ নহওতে মৃত্যু হয়। ৯-শিলচৰ আৰু ৯০-যমুনামুখ বিধানসভা সমষ্টিৰ বিধায়ক দুগৰাকী ২০১৪ৰ সাধাৰণ নিৰ্বাচনত সাংসদ ৰূপে নিৰ্বাচিত হোৱাত  তেওঁলোকৰ নিজৰ নিজৰ বিধানসভা আসন দুখন এৰি দিয়ে। ফলস্বৰূপে ১৩ ছেপ্তেম্বৰ ২০১৮ত হোৱা উপনিৰ্বাচনত শিলচৰৰ পৰা ভাৰতীয় জনতা পাৰ্টিৰ দিলীপ কুমাৰ পাল, লক্ষীপুৰৰ পৰা ভাৰতীয় জাতীয় কংগ্ৰেছৰ ৰাজদীপ গোৱালা আৰু যমুনামুখৰ পৰা অল ইণ্ডিয়া ইউনাইটেড ডেমোক্ৰেটিক ফ্ৰণ্টৰ আব্দুৰ ৰহিম আজমলে জিকি আহে।

## লগতে চাওক
* অসম বিধানসভা

## তথ্যসূত্ৰ

শ্ৰেণী:অসমৰ বিধানসভা নিৰ্বাচন
বাখৰ বেঙেনা গছ

**বাখৰ বেঙেনা গছ** বুলি বিখ্যাত এই গছজোপা শিৱসাগৰৰ নগৰৰ পৰা ৩০ কিঃমিঃ দূৰৈৰ বকতা মৌজাৰ জৱলাটিং আৰু চুহুং মুহুং গাৱঁৰ মধ্যস্থলত অৱস্থিত। বৈজ্ঞানিক নাম *Tamilnadia uliginosa* । প্ৰধানতঃ ঐতিহাসিক কাৰণত বিখ্যাত এই বাখৰ বেঙেনা গছ। গছজোপাৰ কাষতে গছজোপাৰ নামেৰে নামাঙ্কিত হোৱা বাখৰ বেঙেনা হাইস্কুল, প্ৰাইমাৰী স্কুল আৰু ডাকঘৰ। কাষেদি বৰ্ত্তমান গোঁহাই গাঁও, বাখৰ বেঙেনা গড়কাপ্টানী আলি আৰু ধনেখনা জান বৈ গৈছে। ঠাইটুকুৰা বৰ্তমান বুৰঞ্জীপ্ৰসিদ্ধ অঞ্চল হিচাপে প্ৰখ্যাত হৈছে কেৱল এই গছজোপাৰ বাবেই।

## বিৱৰণ
চৰকাৰী অনুদানেৰে সংৰক্ষিত গছজোপা ধনেখনা জানৰ পাৰত অৱস্থিত। গা গছ প্ৰায় ৩০ ফুট ওখ। একেটা গুৰিৰ পৰা প্ৰায় ২-৩ ফুট বেৰৰ সাতডাল গা-গছ মূল এডালৰ পৰা ফেৰেঙনি মেলি বিস্তাৰিত হৈছে। ওচৰতে আৰু এজোপা এডলীয়া গছ আছে। অনুমান কৰিব পাৰি সেইজোপাও মুল গছৰে অংশ।  গছৰ ডালবোৰ লিকটা।পাতবোৰ বছৰৰ মুৰত সৰি পৰে অন্য গছৰ দৰেই। ফুলবোৰ গুলচি ফুলৰ দৰে। গুটিবোৰ মধুৰী আমৰ নিচিনা বেঙেনা আকাৰৰ। বছৰত জেঠ আহাৰত গুটি লাগে। গুটি পকিলে আঁতৰৰ পৰা সেউজীয়া পাতৰ মাজত বাখৰৰ দৰে জিলিকি থাকে। সেই বাবেই গছজোপাৰ নাম বাখৰ বেঙেনা হ’ল।

## ইতিহাস
বাখৰ বেঙেনা গছজোপাৰ বিষয়ে স্থানীয় বয়োবৃদ্ধ লোকে বহুত মন্তব্য দিয়ে।

একাংশৰ মতে গচজোপা ৰুই বৰাহী ৰজা মহামাণিক্যই ৰাজ্যৰ সীমা নিৰূপন কৰাৰ কথা উল্লেখ কৰে। একাংশৰ মতে চুতীয়া ৰজাই ৰাজ্যৰ সীমা দি এই গছজোপা ৰোপণ কৰি প্ৰতিজ্ঞা কৰিছিল "চুতীয়া ৰাজ্য থাকে মানে এই গছজোপা থাকিব "। এই মতামতৰ ওপৰতেই বুৰঞ্জীবিদ ও সৰহসংখ্যকে সহমত দিয়ে। একাংশৰ মতে আহোমৰ চুহুংমুং ৰজাৰ দিনত কোনোবা এজন বিষয়াই অচিন পুলিটি সযত্নে ৰাখে। গছৰ কাষৰ পৰা ভোমোৰা আলি নামৰ এটা আলি যোৱাৰ চিন আছে। আহোম স্বৰ্গদেউ জয়ধ্বজ সিংহৰ দিনতে বানফেৰা বা বানফ্ৰাই বংশৰ চিকন সৰিয়হৰ দেউতাক নাওবৈচা ফুকনৰ বসতি বাহৰ আৰু ৰজাঘৰৰ তৰফে দিয়া মাটিৰ সীমা এই গছৰ কাষলৈকে আছিল। 

কিন্তু উল্লেখযোগ্য যে ২০১২ত কৰা বৈজ্ঞানিক গবেষণাৰ মতে এই গছজোপা ১৪৩৪ খ্ৰীষ্টাব্দত ৰোপণ কৰা হৈছিল। গতিকে এই তথ্য ই নিশ্চিত কৰে যে গছজোপা চুতীয়া ৰজাই ৰোপণ কৰা কাৰণ আহোম ৰজা চুহুংমুংৰ ৰাজত্ব কাল ১৬ সতিকা (১৪৯৮-১৫৩৯) আছিল। 

## তথ্যসূত্ৰ

শ্ৰেণী:গুল্ম
মাণিকপুৰ

**মাণিকপুৰ** () অসম ৰাজ্যৰ বঙাইগাঁও জিলাৰ এখন সৰু চহৰ আৰু গাওঁ পঞ্চায়ত৷ ৩১ নং ৰাষ্ট্ৰীয় ঘাইপথে ইয়াক চুই গৈছে৷ ই বঙাইগাঁও চহৰৰ পৰা ২৪.৭ কিল'মিটাৰ আৰু ৰাজ্যৰ ৰাজধানী দিছপুৰৰ পৰা ১৫৫ কিল'মিটাৰ আতৰত অৱস্থিত। ঐতিহাসিক মানাহ নদী মাণিকপুৰৰ কাষেৰে বৈ গৈছে৷

## গঠন
মাণিকপুৰ উন্নয়ন খণ্ডৰ ভিতৰত ১২ খন গাওঁ পঞ্চায়ত আছে। সেইবিলাক হ'ল:-

বঙাইগাঁও জিলাৰ মাণিকপুৰ গাঁও পঞ্চায়তৰ অধীনৰ গাঁওসমূহ হ’ল
* বৰবিলা
* ডোমপাৰা
* কাহিবাৰী
* মাণিকপুৰ (বৰিপাৰা)
* মৌ-খোৱা
* ঝাকুৱাপাৰা

## ইতিহাস

মাণিকপুৰ ইয়াৰ সমৃদ্ধিশালী সংস্কৃতিৰ বাবে জনজাত। শংকৰী ক'লা কৃষ্টিৰ অন্যতম প্ৰতীক গোবিন্দ ভৱন গীতা সত্ৰ মাণিকপুৰৰ মাজমজিয়াত অৱস্থিত। এই সত্ৰখন স্বামী কৃষ্ণানন্দ ব্ৰহ্মচাৰীদেৱে প্ৰতিষ্ঠা কৰে ৷ ঐতিহাসিক তথ্য আৰু ইয়াৰ ক'লা সংস্কৃতিৰ প্ৰতি লক্ষ্য কৰি এই অঞ্চল এসময়ত বৃহত্তৰ কোঁচ সাম্ৰাজ্যৰ অন্তৰ্ভূক্ত আছিল বুলি অনুমান কৰিব পাৰি।

## জনগাঁঠনি
মাণিকপুৰ অঞ্চলৰ বেছিভাগ জনগোষ্ঠী কোঁচ-ৰাজবংশী সম্প্ৰদায়ৰ হোৱাৰ লগতে কিছু সংখ্যক কলিতা, বামুন, যোগী আৰু কিছু সংখ্যক বড়ো আৰু বঙালী আৰু ইছলাম ধৰ্মাম্বলম্বী মানুহো আছে।

## উৎসৱ
অসমৰ আন সকলো ঠাইৰ নিচিনাকৈ মাণিকপুৰতো ব'হাগৰ মাহত মুকলি বিহু এটা প্ৰধান বছেৰেকীয়া উৎসৱ। ইয়াৰ লগতে ইয়াত বছৰি লক্ষ্মী পূজা আৰু ঈদ পালন কৰা হয়। লক্ষ্মীপূজা পাঁচৰ পৰা সাতদিনীয়াকৈ পতা হয় আৰু সহস্ৰাধিক ভক্তৰ সমাগম হয় ৷ গোবিন্দ ভৱন গীতা সত্ৰৰ প্ৰতিষ্ঠা দিৱস আঘোন মাহত পালন কৰা হয় আৰু ইয়ালৈ অসমৰ বিভিন্ন অঞ্চলৰ উপৰিও চুবুৰীয়া পশ্চিম বংগৰ পৰাও বহুতো ভক্তৰ আগমন ঘটে ৷

## শিক্ষা
মাণিকপুৰত কেইবাখনো উচ্চ মাধ্যমিক শিক্ষাৰ অনুস্থান আৰু এখন আঞ্চলিক মহাবিদ্যালয় আছে। ব্যক্তিগত শিক্ষাখণ্ডৰ উন্নতিৰ পিছৰ পৰাই ইয়াত কেইবাখনো ব্যক্তিগত খণ্ডৰ বিদ্যালয় স্থাপন হৈছে যদিও সেইবিলাকত উচ্চশিক্ষাৰ ব্যৱস্থা সম্প্ৰতি উন্নত নহয়।

**মহাবিদ্যালয়**: মাণিকপুৰ আঞ্চলিক মহাবিদ্যালয়। 
**বিদ্যালয়**: মাণিকপুৰ উচ্চতৰ মাধ্যমিক বিদ্যালয়, মাণিকপুৰ উচ্চ মাধ্যমিক বিদ্যালয়, মাণিকপুৰ উচ্চ বুনিয়াদী বিদ্যালয়।

## পৰিবহণ
মাণিকপুৰ ইয়াৰ দাঁতি কাষৰীয়া অঞ্চল সমূহ বাছ আৰু ৰেলেৰে ভালকৈ সংযুক্ত। ৩১নং ৰাষ্ট্ৰীয় ঘাইপথৰ সহায়ত ই ভাৰতৰ আন আন ঠাই সমূহৰ লগত সংযুক্ত। ইয়াৰ আটাইতকৈ কাষৰ ৰেল ষ্টেচন  পাতিলাদহ ইয়াৰ পৰা প্ৰায় ৩ কিল'মিটাৰ দূৰত অৱস্থিত।

## ৰাজনীতি
মাণিকপুৰ ৩৪ নং উত্তৰ অভয়াপুৰী বিধানসভা সমষ্টিৰ অন্তৰ্গত আৰু ৬ নং বৰপেটা (লোকসভা সমষ্টি)ৰ অন্তৰ্গত৷

## তথ্য সংগ্ৰহ

শ্ৰেণী:বঙাইগাঁও জিলা
সাঁজ পানী

**সাঁজ-পানী** বা **নাম লাও** (;English: Nam Lao / Hajpani)  হ'ল লাওৰ এটা পনীয়া ৰূপ। ই আহোম ভাষাৰ শব্দ। ইয়াক আহোম জনগোষ্ঠীৰ দ্বাৰা প্ৰস্তুত কৰা হয়।

## বিশেষত্ব
নাম লাও হ'ল লাওৰ পনীয়া ৰূপ সেয়েহে নাম লাও অইন লাও সমূহতকৈ ৰঙ আৰু গাঢ়তাৰ ক্ষেত্ৰত পনীয়া হয়। ইয়াক অইন সকলো লাওৰ দৰে চাউল,ভীমকল নাইবা কঠাল আদিৰ পৰা প্ৰস্তুত কৰিব পৰা যায়। নাম লাও শব্দটো টাই আহোম ভাষাৰ পৰা আহিছে। নাম মানে হ'ল পানী বা পনীয়া আৰু লাও মানে হ'ল টাই সকলৰ পৰম্পৰাগত এক প্ৰকাৰৰ পানীয় যাক অসমৰ লগতে চীন, থাইলেণ্ড , শান , লাওছ আদি দেশত প্ৰয়োগ কৰা হয়।

## লগতে চাওক
* আহোম জনগোষ্ঠী
* আহোম ৰাজবংশ
* আহোম সাম্ৰাজ্য
* আহোম ভাষা
* অসমৰ জনগোষ্ঠী

## তথ্য সংগ্ৰহ

## বাহ্যিক সংযোগ
* http://www.ashthefoodie.com/tag/foodie/ 

শ্ৰেণী:সুৰা
শ্ৰেণী:অসমৰ খাদ্য
নাচপতি

নাচপতি  পাইৰাছ (***Pyrus*** ,) গণ আৰু ৰ’জেচি (Rosaceae) পৰিয়ালৰ অন্তৰ্ভুক্ত এবিধ ফল। এই ফল খাদ্যৰ বাবে বহুঠাইত খেতি কৰা হয়।

## বিস্তৃতি
নাচপতি পশ্চিম ইউৰোপৰ পৰা উত্তৰ আফ্ৰিকা আৰু এছিয়াত বিস্তৃত হৈ থকা এবিধ থলুৱা ফল। 
## বিৱৰণ

নাচপতি গছৰ আকাৰ মধ্যমীয়া, ইয়াৰ উচ্চতা ১০-১৭ মিটাৰ পৰ্য্যন্ত হ’ব পাৰে। নাচপতিৰ কিছুমান প্ৰজাতি জোপোহাও হয়। 

নাচপতিৰ পাতবোৰ ২-১২ ছে:মি দীঘল, উজ্জ্বল সেউজীয়া বৰণৰ হয়। কিছুমানত ৰূপালী নোম থকা দেখা যায়। 

ইয়াৰ ফুলবোৰ বগা, মাজভাগত কিছু হালধীয়া বা গুলপীয়া থাকে। ফুলৰ ব্যাস ২-৪ ছে:মি হয়। ফুলবোৰত পাঁচোটাকৈ পাহি থাকে।  

নাচপতিৰ ফল 

## ব্যৱহাৰ
নাচপতিৰ ফল সুস্বাদু। এই ফলৰ ৰস জাম, জেলী আদি তৈয়াৰ কৰিবলৈ ব্যৱহাৰ কৰা হয়। নাচপতিৰ পৰা চাইদাৰ (cider)ও প্ৰস্তুত কৰা হয়। 
## পৰিপুষ্টি

নাচপতিৰ ৮৪% পানী, ১৫% শ্বেতসাৰ (carbohydrates) আৰু অৱশিষ্ট প্ৰ’টিন আৰু ফেট। 

## চিনাক্তকৰণ কৰা প্ৰধান ভাগসমূহ

## চিত্ৰভঁৰাল

চিত্ৰ:Pyrus communis gestoofde stoofpeer Gieser Wildeman.jpg|মদত ডুবাই থোৱা নাচপতি
চিত্ৰ:Pear in a bottle.jpg|নাচপতিৰ বীয়েৰ
চিত্ৰ:Pear Blossom in Eastern Siberia.jpg|নাচপতিৰ ফুল
চিত্ৰ:Bradford 9288.JPG|নাচপতিৰ ফুল
চিত্ৰ:Assortment of pears.jpg|বিভিন্ন প্ৰজাতিৰ নাচপতি
চিত্ৰ:Pear tree in Hamedan Iran.jpg|নাচপতিৰ গছ


## তথ্যউৎস

শ্ৰেণী:উদ্ভিদজগত
কাকৈঢোৰা

**কাকৈঢোৰা** (; বৈজ্ঞানিক নাম: *Mycteria leucocephala*) এবিধ পানী যুঁৱলিত দেখা পোৱা চৰাই। হিমালয়ৰ পাদদেশৰ দক্ষিণ এছিয়া আৰু দক্ষিণ-পূব এছিয়াত এই চৰাই দেখা পোৱা যায়। অসমতো চৰাই বিধ পোৱা যায়। তৰাং পানীত দল বান্ধি থাকে। আধাখোলা ঠোঁট পানীত ডুবাই ৰাখি ইফাল-সিফাল কৰি থাকে। মাছ পালেই ঠোঁটেৰে ধৰি লয়। পানীৰে অহাযোৱা কৰোঁতে ঠেঙেৰে খেদালি থাকে, আৰু লুকাই থকা মাছ ওপৰলৈ উঠি আহে। দল বান্ধি গছত বাঁহ সাজে। এইবিধ পৰিভ্ৰমী চৰাই নহয়। খাদ্যৰ সন্ধানতো বৰ বেছি দূৰলৈ নাযায়।

## বৰ্ণনা
কাকৈঢোৰা ওখই প্ৰায় ১০০ চেণ্টিমিটাৰ মান হয়। উজ্জ্বল বগা বৰণৰ চৰাইবিধৰ ঠোঁটটৌ অকণমান বেঁকা আৰু হালধীয়া। মুখখনৰো ৰঙো গুলপীয়া, হালধীয়া থকা। ডেউকা দুখন বগা, কিন্তু মাজত সেউজীয়াৰ নিচিনা ক'লা জিলিকি থাকে। বুকুৰ মাজেৰে ক'লা ৰঙ আছে। মতা-মাইকী দুয়োবিধেই দেখাত একেই। ফিছাত উজ্জ্বল গুল’পীয়া ৰঙৰ পাখি থাকে। দেখাত ৰঙ লগাই থোৱাৰ নিচিনা লাগে বাবেই ইংৰাজীত ইয়াক painted stork বুলি কোৱা হয়।

জুলাই-আগষ্ট মাহত ওখ গছৰ ফেৰেঙনিত ঘাঁহ-পাত আৰু গছৰ ঠাল গোটাই গোটোং কৰি বাহ সাজে। বাহত ৩-টাৰপৰা ৫-টালৈকে কণী পোৱা যায়। বাহ সজা আৰু উমনি দিয়া কামটো মতা-মাইকী উভয়ে মিলামিছাকৈ কৰে।

## তথ্য সংগ্ৰহ

শ্ৰেণী:সাৰেং
শ্ৰেণী:অসমৰ চৰাই
ৰিচাং (চলচ্চিত্ৰ)

**ৰিচাং** হৈছে ২০১২ চনৰ ১১ মে' তাৰিখে মুক্তি লাভ কৰা এখন অসমীয়া চলচ্চিত্ৰ। 'ৰুবী ভিজন'ৰ বেনাৰত বোলছবিখন প্ৰযোজনা কৰে পল্লৱী বৰুৱাই। বহুসংখ্যক অসমীয়া ভিচিডি ছবিৰ পৰিচালক মানস বৰুৱা পৰিচালিত এইখন প্ৰথম অসমীয়া বোলছবি। চলচ্চিত্ৰখনত বৰ্ণোৱা হৈছে এজন অনাথ যুৱকৰ ব্যতিক্ৰমী জীৱনশৈলী আৰু তেওঁৰ জীৱনলৈ অহা প্ৰেমৰ কাহিনী ।

## অভিনয় শিল্পী
*দিগন্ত হাজৰিকা
*নিশিতা গোস্বামী
*ৰঞ্জিবলাল বৰুৱা
*পাকিজা বেগম
*মলয় পৱন
*বিদ্যুৎ চক্ৰৱৰ্তী
*পদ্মৰাগ গোস্বামী
*হীৰা নেওগ
*ৰাজেশ ভূঞা

## সংগীত
ৰিচাঙৰ সংগীত পৰিচালক যতীন শৰ্মা (মাইনা) আৰু অনিৰুদ্ধ বৰুৱা। গীতৰ কথা দিগন্ত ভাৰতীৰ। ছবিখনৰ শীৰ্ষক গীতটোত কণ্ঠ দিছে নাইজেৰিয়ান শিল্পী বব অমেল'ই।

## তথ্য সংগ্ৰহ

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
মাখিয়তী

**মাখিয়তী** এবিধ জোপোহা বা গুল্মজাতীয় উদ্ভিদ। ই চিৰা বা ছেই ফলধাৰী গোত্ৰৰ অন্তৰ্গত।

## বৰ্ণনা
মাখিয়তীৰ বৈজ্ঞানিক নাম *Flemingia Strobilifera*। ই Leguminosae (Fabaceae)  গোত্ৰৰ অন্তৰ্গত।  গছবিধ প্ৰধানকৈ জোপোহা বা গুল্মজাতীয় বন যদিও ই ১০-১২ ফুট ওখ আৰু বৃক্ষবৎ ৰূপেও দেখা যায়। পাতবোৰ সৰু আৰু ওপৰ পিঠি নিমজ কিন্তু তলপিঠিত অসংখ্য সৰু সৰু শুং থাকে বাবে কিছু খহটা। পাতৰ সিৰা-উপসিৰাবোৰ স্পষ্ট। ফেব্ৰুৱাৰী-মাৰ্চ মাহত ইয়াত ফুল ফুলে। ফুল সৰু, গুলপীয়া-বেঙুনীয়া বৰণৰ আৰু পাতৰ কক্ষত দীঘল পুষ্পাক্ষত সজোৱা থাকে আৰু মুগা বৰণীয়া ঢকুৱা আকৃতিৰ বেটুপাতেৰে ঢকা। ইয়াৰ ফল ছেই জাতীয় আৰু মিহি শুঙেৰে আবৃত।

## ঔষধি গুণ
মাখিয়তীৰ শিপাৰ ৰস বা ইয়াৰ ক্কাথ মৃগীৰোগ, হিষ্টিৰিয়া আদিৰ বাবে উপকাৰী। খৰ সদৃশ চৰ্মৰোগতো ইয়াৰ শিপাৰ পৰা নিঃসৰিত ৰস লেপন হিচাপে ব্যবহাৰ কৰা হয় । তাৰোপৰি ইয়াৰ পাত বটি লেই তৈয়াৰ কৰি ছালত লগালে বিভিন্ন চৰ্মৰোগৰ পৰা উপশম পোৱা যায়।  জ্বৰ-কাঁহৰ বাবে এই গছৰ শিপা ভোটএৰাৰ শিপা, জালুক আৰু পিপলিৰ লগত খাব লাগে। পেট বিষ বা পেট কামুৰণিৰ বাবে এই গছৰ শিপাৰ কাথন্দা, তিতাভেঁকুৰী আৰু গোলনেমুৰ সিজাই তাৰপৰা প্ৰস্তুত কৰা ৰস খাব লাগে। তাৰোপৰি মাখিয়তী গছৰ শিপা আৰু পাতেৰে সৈতে তাৰ ফল (বিশেষকৈ ফলৰ বাকলি) পানীত তিয়াই থৈ ৰস উলিয়াই সেই ৰস নাকত দিলে মৃগী ৰোগত মূৰ্চা যোৱা ৰোগী সুস্থ হয়।

## ৰঙালী বিহু আৰু মাখিয়তী
অসমৰ জাতীয় উৎসৱ ৰঙালী বিহুত গৰু বিহুৰ দিনাখন দীঘলতী আৰু মাখিয়তীৰে কোবাই গৰু ধোওৱাটো এটা পৰম্পৰা। তাৰোপৰি সন্ধিয়া গোহালিত মাখিয়তিৰ যাগ দিয়া হয়। ইয়াৰ ধোঁৱাই সহজে মহ-ডাঁহ, মাখি আদিৰ পৰা ঘৰচীয়া জীৱ-জন্তুৰ লগতে মানুহকো ৰক্ষা কৰে।

## চিত্ৰভঁৰাল

মাখিয়তী - Flemingia.jpg|মাখিয়তী

## তথ্য সংগ্ৰহ

শ্ৰেণী:গুল্ম
তুলা আৰু তেজা (চলচ্চিত্ৰ)

**তুলা আৰু তেজা** হৈছে ২০১২ চনৰ ১৩ এপ্ৰিল তাৰিখে মুক্তি লাভ কৰা এখন অসমীয়া চলচ্চিত্ৰ। নিৰি প্ৰডাকচনৰ বেনাৰত জয়ন্ত খাউণ্ডে প্ৰযোজনা কৰা বোলছবিখন পৰিচালনা কৰে জোনমণি দেৱী খাউণ্ডে। লক্ষ্মীনাথ বেজবৰুৱাৰ বুঢ়ী আইৰ সাধুৰ "তুলা আৰু তেজা" নামৰ সাধুৰ আধাৰত এই ছবিখন নিৰ্মাণ কৰা হয়। বেজবৰুৱাৰ সাধুৰ আধাৰত নিৰ্মিত এইখন তৃতীয় অসমীয়া চলচ্চিত্ৰ, আগৰ দুখন আছিল তেজীমলা (১৯৬৩) আৰু সৰবজান (১৯৮৫)। চলচ্চিত্ৰখনৰ সংগীত পৰিচালনা কৰে জিতুল সোণোৱালে।

## কাহিনী
এজন খেতিয়কৰ দুগৰাকী পত্নী আছিল - "লাগী" আৰু "এলাগী"। এলাগীৰ এজন পুত্ৰ আৰু এগৰাকী কন্যা - কানাই আৰু তেজা, আনহাতে লাগীৰ একমাত্ৰ কন্যা - তুলা। লাগীয়ে স্বামীৰপৰা মৰম আৰু আদৰ পাইছিল, আনহাতে এলাগী এই সকলোবিলাকৰপৰা বঞ্চিত হৈছিল। তথাপি লাগীয়ে এলাগীক সদায় ঈৰ্ষা কৰিছিল। এদিনাখন লাগীয়ে এলাগীক যাদু কৰি এটা কাছলৈ ৰূপান্তৰ কৰে। তেজা আৰু কানায়ে গোটেই গাঁৱতে মাকক বিচাৰি ফুৰে আৰু অৱশেষত এটা পুখুৰীত মাকক বিচাৰি পায়। তাৰ পাছত সদায় সিহঁতে মাকক মনে মনে পুখুৰীৰ পাৰত লগ ধৰে। কিন্তু এদিন লাগীয়ে এই কথা গম পায় আৰু কাছটো ধৰি তাৰ মাংসৰে গাঁৱৰ মানুহক ভোজ খুওৱাৰ পৰিকল্পনা কৰে।

ঘটনাক্ৰমে এলাগী এজোপা জবাফুল আৰু এজোপা জৰাটেঙাৰ গছলৈ ৰূপান্তৰ হয়। তেজা আৰু কানায়ে গছ দুজোপাৰ যত্ন লৈ ডাঙৰ কৰে। এদিন সেইফালেদি ৰজা গৈ থাকোঁতে, ৰজাই তেজা আৰু কানাইক অলপ জবা ফুল আৰু জৰা টেঙা বিচাৰে। কানায়ে ফুল আৰু টেঙা দিবলৈ সন্মত হয়, কিন্তু তাৰ বিনিময়ত ৰজাই তেজাক বিয়া কৰিব লাগিব বুলি চৰ্ত আগবঢ়ায়। ৰজাই এই চৰ্ত মানি লয় আৰু এনেদৰে তেজা ৰাণী হৈ ৰজাৰ লগত গুচি যায়। এদিনাখন তেজা মাকৰ ঘৰলৈ আহোঁতে, মাহীমাক লাগীয়ে তাইক যাদুৰে এটা মইনা চৰাইলৈ ৰূপান্তৰ কৰে আৰু নিজৰ জী তুলাক ভুৱা ৰাণী সজাই ৰজাৰ কাৰেঙলৈ পঠিয়াই দিয়ে। কিন্তু শেষত ৰজাই সকলো কথা গম পায়। ৰজাই মইনা চৰাইটোক স্পৰ্শ কৰি পুনৰ তেজালৈ ৰূপান্তৰ কৰে। তুলাক ৰজাই মৃত্যুদণ্ড দিয়ে আৰু তাইৰ শৰীৰৰ মাংস মাক লাগীলৈ পঠিয়াই দিয়ে।

## অভিনয় শিল্পী
*বিদ্যা ৰাও
*অৰুণ নাথ
*বৰ্ণালী পূজাৰী
*গীতাৱলী ৰাজকুমাৰী
*মণিতা কাকতি
*ভ্ৰান্তি মেধি
*সৌৰভ হাজৰিকা
*জোনাক

## তথ্য সংগ্ৰহ

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:বুঢ়ী আইৰ সাধু
সমীৰণ বৰুৱা আহি আছে (চলচ্চিত্ৰ)

***সমীৰণ বৰুৱা আহি আছে*** হৈছে ২০১২ চনৰ ৩০ মাৰ্চ তাৰিখে মুক্তি লাভ কৰা এখন অসমীয়া চলচ্চিত্ৰ। আৰ্কলাইটছৰ বেনাৰত নিৰ্মিত বোলছবিখন পৰিচালনা কৰে প্ৰদ্যুৎ কুমাৰ ডেকাই। মনোজ কুমাৰ গোস্বামীৰ একে নামৰ বহুপঠিত চুটিগল্পৰ আধাৰত এই চলচ্চিত্ৰখন নিৰ্মাণ কৰা হয়। ইয়াৰ আগতেও এই চুটিগল্পটোৰ আধাৰতে আৱাহন থিয়েটাৰে একে নামৰ এখন জনপ্ৰিয় নাটক প্ৰদৰ্শন কৰিছিল। বোলছবিখনত মূল অভিনেতা তপন দাসে নীলিম কুমাৰৰ এটা কবিতাও আবৃত্তি কৰে।

## কাহিনী
এটা বিদ্ৰোহী সংগঠনৰ এজন আত্মসমৰ্পণকাৰী সদস্যক (ব্ৰজেন বৰুৱা) সাংবাদিকে আৱৰি ধৰি বিভিন্ন প্ৰশ্ন কৰে, বিষয় - সংগঠনৰ ভৱিষ্যত কাৰ্যসূচী আৰু সমীৰণ বৰুৱা (তপন দাস)।  সদস্যজনে কয় -" সমীৰণ বৰুৱা আহি আছে", লগে লগে আৰক্ষীকে আদি কৰি সকলো ব্যস্ত হৈ পৰে সমীৰণ বৰুৱাৰ আগমণৰ সন্মুখীন হ'বলৈ। এই আগমণক লৈ তেওঁৰ পিতৃ-মাতৃৰ মনত শংকা, আৰক্ষী ব্যস্ত তেওঁক এইবাৰ শীঘ্ৰে আটক কৰিবলৈ, পূৰ্বৰ প্ৰেয়সী নীলাই (মধুস্মিতা বৰকটকী) ভাৱিছে এইবাৰ তেওঁ বিচ্ছেদৰ কাগজ-পত্ৰ লৈ আদালতলৈ যাব লগা হ'ব পাৰে, বিৰোধী দলৰ অপেক্ষা বৰুৱাক নিজৰ দলভূক্ত কৰাবলৈ, সাংবাদিকসকল ব্যস্ত সমীৰণ বৰুৱাৰ নামত বিভিন্ন কাহিনীৰ সন্ধানত।

পৰিচালক ডেকাই চলচ্চিত্ৰখনত মূল গল্পটোৰ কিছু সালসলনি কৰে। বোলছবিখনত চাৰিটা কাহিনী বৰ্ণোৱা হৈছে, য'ত নব্বৈৰ দশকৰ আৰম্ভণিৰেপৰা সমসাময়িক সময়লৈকে ঘটা বহুতো গুৰুত্বপূৰ্ণ ঘটনা প্ৰতিফলিত হৈছে। ছবিখনত দেখুওৱা বিভিন্ন সামাজিক আৰু অৰ্থনৈতিক অৱস্থাৰ চৰিত্ৰসমূহৰ জীৱন এক বা বহুতো প্ৰকাৰে পৰস্পৰে পৰস্পৰৰ লগত জড়িত। 

পৰিচালক ডেকাই কয় যে বোলছবিখন সংযুক্ত মুক্তি বাহিনীৰ (আলফা) ১৯৭৯ চনৰপৰা বৰ্তমানলৈকে হৈ অহা মুক্তিসংগ্ৰামৰ পটভূমিত নিৰ্মিত আৰু সমীৰণ বৰুৱাৰ চৰিত্ৰটি আলফাৰ মুখ্য সেনাধ্যক্ষ পৰেশ বৰুৱাৰ জীৱনৰ ওপৰত কিছু পৰিমাণে আধাৰিত, যদিও বোলছবিখনত দেখুওৱা তেওঁৰ ব্যক্তিগত জীৱন কাল্পনিক।

## চিত্ৰগ্ৰহণ
২০১১ চনৰ এপ্ৰিল মাহৰপৰা ছেপ্তেম্বৰ মাহলৈ ভূটান, গুৱাহাটী, সোণাপুৰ আৰু তামোলপুৰৰ বিভিন্ন অঞ্চলত বোলছবিখনৰ চিত্ৰগ্ৰহণ হয়।

## ৰাইজৰ সঁহাৰি
চলচ্চিত্ৰখনে ৰাইজৰ জনপ্ৰিয়তা অৰ্জন কৰাত বিফল হয়। সমালোচকসকলেও ছবিখনৰ প্ৰতি ঋণাত্মক মন্তব্য আগবঢ়ায়।

## অভিনয়ত
*তপন দাস (চৰিত্ৰ- সমীৰণ বৰুৱা)
*ব্ৰজেন বৰা
*বাহাৰুল ইছলাম
*সঞ্জীৱ হাজৰিকা
*মৃণাল দাস
*মধুস্মিতা বৰকটকী (মধু)
*নিবিৰ স্বপ্নম শিৱম
*নিলাক্ষী দেৱী
*কৃষ্ণ দাস
*জ্যোতিনাৰায়ণ নাথ
*পাৰ্থপ্ৰতিম বৰা
*ৰ'দালি বৰা (শিশু শিল্পী)
*মৃগাংক শেখৰ (শিশু শিল্পী)
*ইন্দ্ৰ বণিয়া (অতিথি শিল্পী)
*বিদ্যা ৰাও (অতিথি শিল্পী)
*শিবাণু বৰা (অতিথি শিল্পী)
*হিল্লোল কুমাৰ পাঠক (অতিথি শিল্পী)
*ৰতন লহকৰ (বিশেষ ভুমুকি)
*মৃদুল ভূঞা (বিশেষ ভুমুকি)

## কলা-কুশলী
*সহ প্ৰযোজনা - দেবাশিস গোস্বামী, ভাস্কৰজ্যোতি শইকীয়া
*মুখ্য সহকাৰী পৰিচালনা - পংকজ কলিতা
*সহকাৰী পৰিচালনা - ব্ৰজেন ভট্ট, উদয় ভাস্কৰ
*চিত্ৰগ্ৰহণকাৰী - ৰাতুল বৰ্মন
*সহ চিত্ৰগ্ৰহণকাৰী - বেণু নেওগ
*সম্পাদনা - সঞ্জীৱ তালুকদাৰ
*সংগীত - কিশোৰ গিৰি
*গীতিকাৰ - অতনু ভূঞা
*কৰিঅ'গ্ৰাফী - দীপক দে'
*শব্দ অভিযন্তা - দীপক দত্ত

## তথ্য সংগ্ৰহ

 

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
জাংফাই জোনাক

***জাংফাই জোনাক - From the shadow of silence*** হৈছে ২০১২ চনৰ ১৩ জানুৱাৰী তাৰিখে মুক্তি লাভ কৰা এখন অসমীয়া চলচ্চিত্ৰ। উৎপল কুমাৰ দাসে প্ৰযোজনা কৰা বোলছবিখন পৰিচালনা কৰে সঞ্জীৱ সভাপণ্ডিতে। ৪২তম **ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱ**, গোৱাৰ ভাৰতীয় পেনোৰামা শিতানলৈ নিৰ্বাচিত হোৱা এইখন একমাত্ৰ অসমীয়া চলচ্চিত্ৰ। তৃতীয় গুৱাহাটী আন্তৰ্জাতিক চলচ্চিত্ৰ মহোৎসৱতো চলচ্চিত্ৰখন প্ৰদৰ্শিত হয়।

## কাহিনী
কাহিনীৰ আধাৰ হ’ল অসমীয়া সমাজত প্ৰচলিত অন্ধবিশ্বাস আৰু তাৰ কুপ্ৰভাৱ, তাকে চলচ্চিত্ৰকাৰে দুটা সমসাময়িক কাহিনীৰ মাজেৰে উপস্থাপন কৰিছে। এটা কাহিনীত আছে এজন সৰল কিশোৰ যি অনিচ্ছাস্বত্বেও সমাজৰপৰা **বাবা** (ভগৱান) বুলি স্বীকৃতি লাভ কৰে, আৰু আনটো কাহিনীত আছে এগৰাকী নিৰ্দোষী কিশোৰী যাক স্বাৰ্থলোভী জ্যোতিষী আৰু এজন অসাধু লোকে মিলি অভিসন্ধি কৰি ৰাইজৰ অন্ধবিশ্বাসৰ সুযোগ লৈ **ডাইনী** আখ্যা দি নৃশংসভাৱে হত্যা কৰে।

## চিত্ৰগ্ৰহণ
হাই ডেফিনিছন ছ’নী ভিডিঅ’ কেমেৰাৰে ছবিখনৰ চিত্ৰগ্ৰহণ কৰা হয়। হাই ডেফিনিছন কেমেৰাৰে চিত্ৰগ্ৰহন কৰা এইখনেই প্ৰথম অসমীয়া চলচ্চিত্ৰ

## ৰাইজৰ সঁহাৰি
চলচ্চিত্ৰ সমালোচকে চলচ্চিত্ৰখনৰ ভূয়সী প্ৰশংসা কৰে আৰু বহুতো বোলছবি মহোৎসৱত চলচ্চিত্ৰখন প্ৰদৰ্শিত হয়।

## কলা-কুশলী
*প্ৰযোজক – উৎপল কুমাৰ দাস
*পৰিচালনা/চিত্ৰনাট্য – সঞ্জীৱ সভাপণ্ডিত
*চিত্ৰগ্ৰহণকাৰী – পৰাশৰ বৰুৱা
*সংগীত – অনিৰুদ্ধ বৰুৱা
*সম্পাদনা – ৰাতুল ডেকা, সৌৰভ দত্ত
*কলা নিৰ্দেশনা – অনুপ হাজৰিকা
*ডি. আই. কালাৰিষ্ট – ৰজত শেঠ
*মেক আপ – পৰাণ শৰ্মা
*প্ৰযোজনা ব্যৱস্থাপক – দিগন্ত কলিতা, পংকজ কলিতা
*ছাউণ্ড ৰেকৰ্ডিষ্ট – দেবজিত গায়ন
*ভইচ ৰেকৰ্ডিষ্ট – যতীন শৰ্মা (ফিল্মক্ৰাফ্ট)
*ফাইনেল মিক্স – দেবজিত চাংমাই, ৰাজকমল কলামন্দিৰ (মুম্বাই)

## সন্মান
*৪২তম **ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱ**, গোৱাৰ ভাৰতীয় পেনোৰামা শিতানলৈ নিৰ্বাচিত, ২০১১
*তৃতীয় গুৱাহাটী আন্তৰ্জাতিক চলচ্চিত্ৰ মহোৎসৱত প্ৰদৰ্শিত, ২০১১
*৫৮তম ৰাষ্ট্ৰীয় চলচ্চিত্ৰ বঁটাৰ বাবে মনোনীত (অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা শিতানত), ২০১১
*হেবিটেট চলচ্চিত্ৰ মহোৎসৱত প্ৰদৰ্শিত, ২০১১

## তথ্য সংগ্ৰহ

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
৩৭ নং ৰাষ্ট্ৰীয় ঘাইপথ (ভাৰত)

**৩৭ নং ৰাষ্ট্ৰীয় ঘাইপথ** (, চমুকৈ NH 37) এটা ভাৰতৰ অন্তৰ্গত ৰাষ্ট্ৰীয় ঘাইপথ যিটোৱে অসম ৰাজ্যৰ বহুকেইখন জিলাৰ মাজেৰে অতিক্ৰম কৰিছে। পথটোৰ মুঠ দৈৰ্ঘ্য হৈছে ৬৮০ কিলোমিটাৰ। 

## পথ
৩১ নং ৰাষ্ট্ৰীয় ঘাইপথৰপৰা ৩১ বি নং ৰাষ্ট্ৰীয় ঘাইপথ নামেৰে ৩৭ নং ৰাষ্ট্ৰীয় ঘাইপথ আৰম্ভ হৈছে। ই গোৱালপাৰাত ব্ৰহ্মপুত্ৰ নদী পাৰ হৈ ব্ৰহ্মপুত্ৰৰ দক্ষিণপাৰে গোটেই অসমজুৰি বিস্তৃত হৈ আছে। ৩৭ নং ৰাষ্ট্ৰীয় ঘাইপথটো গুৱাহাটী (ইয়াৰপৰা ৪০ নং ৰাষ্ট্ৰীয় ঘাইপথৰ এটা শাখা শ্বিলংলৈ গৈছে), নগাঁও (ইয়াৰপৰা ৩৬ নং ৰাষ্ট্ৰীয় ঘাইপথৰ এটা শাখা ডিমাপুৰলৈ গৈছে), যোৰহাট, শিৱসাগৰ, ডিব্ৰুগড় আৰু তিনিচুকীয়া মাজেদি পাৰ হৈ গৈছে। ইয়াৰ উপৰিও অসমৰ কাজিৰঙা ৰাষ্ট্ৰীয় উদ্যানৰ মাজেদি পাৰ হৈ গৈছে। 

## তথ্য সংগ্ৰহ

## বাহ্যিক সংযোগ
* অ'পেনষ্ট্ৰীটমেপত ৩৭ নং ৰাষ্ট্ৰীয় ঘাইপথ

শ্ৰেণী:অসমৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
লাভলি প্ৰফেচনেল ইউনিভাৰচিটি

**লাভলি প্ৰফেচনেল ইউনিভাৰচিটি** () এখন বেচৰকাৰি আৰু অৰ্ধ আবাসিক বিশ্ববিদ্যালয়। লাভলি প্ৰফেচনেল ইউনিভাৰচিটিয়ে ভাৰতৰ ভিতৰত এটি চৌহদত সৰ্বোচ্চ ছাত্ৰ-ছাত্ৰী থকা বেচৰকাৰি বিশ্ববিদ্যালয়। ইয়াৰ বৰ্তমান মাটি ১০০০ একৰ। ইয়াত ২৬খন ৰাজ্য আৰু ১৬খন দেশৰ মুঠ ২৫০০০+ ছাত্ৰ-ছাত্ৰী আছে। বিশ্ববিদ্যালয়খন বিশ্ববিদ্যালয় অনুদান আয়োগ আইনৰ ২(এফ) ১৯৫৬ৰ দ্বাৰা স্বীকৃতি প্ৰাপ্ত। ইয়াত ল'ৰা আৰু ছোৱালীৰ ববে পৃথক আবাসনৰ ব্যাৱস্থা আছে। এচি আৰু ন'ন এচিৰ ও ব্যাৱস্থা আছে। লাভলি প্ৰফেচনেল ইউনিভাৰচিটিয়ে ডক্টৰেট, স্নাতকোত্তৰ, স্নাতক আৰু ডিপ্ল'মা প্ৰ'গ্ৰামৰে নতুন নতুন প্ৰযুক্তিবিদ্যাৰে শিক্ষা দিয়ে। লাভলি প্ৰফেচনেল বিশ্ববিদ্যালয়য়ে twinning প্ৰ'গ্ৰাম আৰু আন্তৰ্জাতিক এক্সপ'জাৰ প্ৰ'গ্ৰামৰ বাবে কেবাখনো বিদেশী বিশ্ববিদ্যালয়ৰ লগত সন্নিবদ্ধ হৈছে। 

## ক্ৰম
CSR-GHRDCৰ ২০১১চনৰ চাৰ্ভে অনুসৰি লাভলি ফেকাল্টি অফ টেকন'লজিৰ ক্ৰম ২৯তম। ভাৰত চৰকাৰৰ কমিউনিকেচন আৰু আই.টি বিভাগৰ পৰা শ্ৰেষ্ঠ সন্মান লাভলি প্ৰফেচনেল ইউনিভাৰচিটিয়ে লাভ কৰিছে। ভাৰতৰ শ্ৰেষ্ঠ বিশ্ববিদ্যালয় মেনেজমেণ্টৰ পুৰস্কাৰ লাভলি প্ৰফেচনেল ইউনিভাৰচিটিয়ে লাভ কৰিছে। 

## ট্ৰাম চলোৱাৰ পৰিকল্পনা
বৈদ্যুৎ চালিত ট্ৰাম অতি সোনকালে বিশ্ববিদ্যালয়ৰ চৌহদত চলিব। বিশ্ববিদ্যালয়য়ে ইতিমধ্যে পঞ্জাব চৰকাৰৰ পৰা সেউজ সংকেত পাইছে, আৰু ই ভাৰতৰ কলিকতাৰ পিছত দ্বিতীয় ঠাই যত এই eco-friendly সেৱা আছে। ইয়াৰ আচাৰ্য অশোক কে মিট্টালে জনোৱা অনুসৰি কলিকতাৰ CTCৰ লগত আলোচনা কৰিছে আৰু ২০১৪ চনৰ ভিতৰত এই ট্ৰাম বিশ্ববিদ্যালয়ৰ চৌহদত চলিব। লগতে তেখতে জনায় যে বিশ্ববিদ্যালয়ৰ বিশাল বিদ্যায়তনত ছাত্ৰ-ছাত্ৰী আৰু কৰ্মচাৰীৰ যোগাযোগৰ ব্যাৱস্থা ভাল কৰিবলৈ এই পৰিকল্পনা হাতত লোৱা হৈছে। 
## শ্বপিং মল
বিশ্ববিদ্যালয়ৰ বিদ্যায়তনৰ ভিতৰত এখন শ্বপিং মল মুকলি কৰিছে। ইয়াত খাদ্য, ব্ৰেণ্ডেত আইটেম, সাজ-পোচাক, লাইফষ্টাইল নিহত, ইলেকট্ৰনিক গেজেট (মোবাইল, কম্পিউটাৰ, লেপটপ, ইত্যাদি), Opticals, ফটো ষ্টুডিও, ক্ৰীড়াসামগ্ৰী, সঙ্গীত আৰু বিনোদন, সৌন্দৰ্য পাৰ্লাৰ সংক্ৰান্ত, চেলুন, সৰ্বাধুনিক ফেশনৰ ব্ৰেণ্ডেত দোকান আদি আছে। 

## স্বীকৃতি আৰু অনুমোদন
তলত দিয়া স্বীকৃতি আৰু অনুমোদন লাভলি প্ৰফেচনেল ইউনিভাৰচিটিৰ আছে:
*বিশ্ববিদ্যালয় অনুদান আয়োগ
*ভাৰতীয় বিশ্ববিদ্যালয় সংস্থা
*দূৰবৰ্তী শিক্ষা কাউন্সিল
*শিক্ষকৰ শিক্ষাৰ জাতীয় কাউন্সিল
*ভাৰতীয় ঔষধালয় কাউন্সিল 
*ভাৰতীয় ফিজিওথেৰাপিষ্ট সথহা
*স্থাপত্য কাউন্সিল
*ভাৰতীয় বাৰ কাউন্সিল
*অভিযান্ত্ৰিক প্ৰতিষ্ঠান

## দূৰৱৰ্তী শিক্ষা
এল.পি.ইউ য়ে সমগ্ৰ ভাৰতত দূৰবৰ্তী শিক্ষা প্ৰৱৰ্তন কৰিছে যিটো এল.পি.ইউ ৰ পৰিচালকবৰ্গই পৰিচালনা কৰে। এল.পি.ইউ ৰ দূৰবৰ্তী শিক্ষা দূৰবৰ্তী শিক্ষা কাউন্সিলৰ স্বীকৃতি প্ৰাপ্ত। 

## তথ্য সংগ্ৰহ

## বাহ্যিক সংযোগ
* 
* 

শ্ৰেণী:ভাৰতৰ শৈক্ষিক প্ৰতিষ্ঠান
ভ্ৰাম্যমাণ থিয়েটাৰৰ নাট্য তালিকা (২০১২-১৩)

## লগতে চাওক
২০১১ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা

## তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰ
শ্ৰেণী:অসম সম্পৰ্কীয় তালিকা
তেজপুৰ বিমানবন্দৰ

**তেজপুৰ বিমানবন্দৰ** ()  ভাৰতবৰ্ষৰ অন্তৰ্ভুক্ত অসম ৰাজ্যৰ শোণিতপুৰ জিলাৰ সদৰ তেজপুৰৰ সমীপৱৰ্তী হলেশ্বৰ মন্দিৰৰ নিলগত অৱস্থিত। এই বিমানবন্দৰটো স্থানীয় লোকসকলৰ মাজত **শালনীবাৰী বিমানকোঠ** হিচাপে অধিক পৰিচিত। শালনীবাৰী নামে গাঁওখনত এই বন্দৰটো থকা হেতুকে এই নাম জনাজাত হৈ পৰে।

তেজপুৰ বিমান বন্দৰ ভাৰতীয় বিমান বাহিনীৰ এটা উল্লেখযোগ্য বন্দৰ। ইয়াত বহুতো যুঁজাৰু বিমান ছুখয় চি-৩০  ৰখা হৈছে। কাৰণ, এই বিমান বন্দৰৰ অৱস্থান কূটনৈতিক কৌশলৰ ফালৰ পৰা ভূটান, তিব্বত, চীন, ম্যানমাৰ আৰু বাংলাদেশৰ মাজত। 

## ইতিহাস
তেজপুৰৰ এই বিমান বন্দৰটো ব্ৰিটিছ *ৰয়েল ইণ্ডিয়ান এয়াৰ ফ’ৰ্ছ* -য়ে দ্বিতীয় বিশ্বযুদ্ধৰ সময়ত নিৰ্মাণ কৰিছিল। United States Army Air Force Tenth Air Force ৰ 7th Bombardment Group-য়ে এই বন্দৰটো B-24 Liberator বোমাবৰ্ষণৰ কেন্দ্ৰ হিচাবে ব্যৱহাৰ কৰিছিল। দ্বিতীয় বিশ্বযুদ্ধৰ পাছত ১৯৫৯ চনত, ইয়াক এটা পূৰ্ণাংগ বিমান বিন্দৰলৈ পৰিৱৰ্তন কৰা হ’ল। ইয়াৰ পাছৰ পৰাই তেজপুৰ বিমান বন্দৰৰ পৰা বিভিন্ন ধৰণৰ বিমান উৰণ কৰি আহিছে। তেতিয়াৰ পৰাই ই উত্তৰ-পূৰ্বাঞ্চলৰ সক্ৰিয় বিমান বন্দৰ হিচাবে পৰিগণিত হৈছে॥ 

এই বিমান বন্দৰটোৰ পৰা Vampires আৰু Toofani 101 reconnaissance squadron বিমানে প্ৰথম উৰণ আৰম্ভ কৰিছিল। যোৱা ২৫ বছৰ ধৰি ইয়াত IAF MiG-21  বিমান ব্যৱহাৰ কৰি ভাৰতীয় বায়ু বাহিনীৰ পাইলটক প্ৰশিক্ষণ দিয়া হৈছিল। 

## বিমানপথ আৰু গন্তব্যস্থানসমূহ

## তথ্য সংগ্ৰহ

## বাহ্যিক সংযোগ
* Tezpur Airport at the AAI 
* 
* 

শ্ৰেণী:ভাৰতীয় বায়ু সেনা স্থলসমূহ
শ্ৰেণী:তেজপুৰ
শ্ৰেণী:অসমৰ বিমানবন্দৰ
কলমৌ

**কলমৌ** (বৈজ্ঞানিক নাম: *Ipomoea aquatica*) পুখুৰী, বিল আৰু দ পথাৰৰ পানীত জন্মা উদ্ভিদ। কলমৌৰ পাতৰ বৰণ সেউজীয়া আৰু গা গছৰ বৰণ গাঢ় বেঙুনীয়া। কলমৌ কাটিলে বা ছিঙিলে বগা আঠা ওলায়। উদ্ভিদজোপাই পাতল বেঙুনীয়া ফুল ধাৰণ কৰে।

## ব্যৱহাৰ
কলমৌৰ কুমলীয়া আগ শাক হিচাপে খোৱাৰ উপযোগী। কলমৌ শাক নিয়মীয়াকৈ খালে ধাতু ৰোগ (Sexual Debility) ভাল হয় বুলি কোৱা হয়। তদুপৰি জণ্ডিছ ৰোগৰ ঔষধ হিচাপেও ইয়াক ব্যৱহাৰ কৰা হয়। ই ছাল আৰু হৃদযন্ত্ৰৰ কাৰণেও উপকাৰী।

## গুণাগুণ
কলমৌত শতকৰা হিচাপত ২.৯ ভাগ প্ৰ'টিন, ০.৪ ভাগ চৰ্বি, ৪.৩ ভাগ শৰ্কৰা আৰু ২.১ ভাগ লৱণ থাকে।

## তথ্য সংগ্ৰহ


*প্ৰান্তিক ১৬-৩১ মে, ২০১২, পৃষ্ঠা ২৬, "ভেষজ গুণসম্পন্ন কেইবিধমান জলজ উদ্ভিদ", লিখক সুনীল গগৈ।

শ্ৰেণী:তৃণ
শ্ৰেণী:শাক
শ্ৰেণী:জলজ উদ্ভিদ
শ্ৰেণী:উদ্ভিদজগত
শ্ৰেণী:অসমৰ উদ্ভিদ
পানীটেঙা

**পানীটেঙা** বা **বেহুৱা** এবিধ অসমীয়া মুখৰোচক খাদ্য। ইয়াৰ প্ৰধান উপাদান হৈছে সৰিয়হ আৰু লাইশাকৰ গুটি। 

## প্ৰস্তুত প্ৰণালী

পানীটেঙা প্ৰস্তুত কৰিবৰ বাবে যাৱতীয় সামগ্ৰীসমূহ হৈছে সৰিয়হৰ গুটি, লাইশাকৰ গুটি (সৰিয়হৰ ১/৪ অংশৰ সমান), কাজিনেমু (বা থেকেৰা), নিমখ আৰু কলপাত। 

প্ৰথমেই সৰিয়হ আৰু লাইশাকৰ গুটিখিনি ভালদৰে ধুই একেলগ কৰি ৰ'দত শুকুৱাই লোৱা হয়। পানীভাগ সম্পূৰ্ণৰূপে শুকোৱাৰ পিছত ইয়াক ঢেঁকীত খুন্দি মিহিকৈ গুড়ি কৰা হয়। প্ৰয়োজন অনুসাৰে চালনীৰে চালি ভাঙি নোযোৱা টুকুৰা আৰু অপদ্ৰৱ্যসমূহ আঁতৰাব লাগে। গুড়িখিনিত কাজিনেমুৰ ৰস আৰু নিমখ মিহলাই হাতেৰে এমুঠি হোৱাকৈ লাড়ু বনোৱা হয়। নেমুৰ ঠাইত জুইত পোৰা থেকেৰাও ব্যৱহাৰ কৰিব পাৰি। সৰিয়হ আৰু লাইগুটিৰপৰা ওলোৱা তেলৰ কণিকাই লাড়ুটো বান্ধি ৰখাত সহায় কৰে। এই এমুঠীয়া লাড়ুবোৰ পাছত কলপাতেৰে ভালদৰে মেৰিয়াই বান্ধি পানীৰ সংস্পৰ্শলৈ আহিব নোৱাৰাকৈ ৰখা হয়। তিনি বা চাৰিদিনৰ পিছতে পানীটেঙা খাবৰ উপযোগী হৈ উঠে। এনেদৰে তৈয়াৰ কৰা পানীটেঙা ১8/১৫ দিন পৰ্যন্ত বা কেতিয়াবা ততোধিক দিন ভালে থাকে।

## পৰিৱেশন
পানীটেঙাক ভাতৰ লগত শুদাকৈ নাইবা পোৰামাছ বা পোৰাআলুৰ সৈতে পিটিকি পৰিৱেশন কৰা হয়। কিছু কিছু অঞ্চলত পইতা ভাতৰ লগতো পৰিৱেশন কৰা হয়। 

## তথ্য সংগ্ৰহ

শ্ৰেণী:অসমৰ খাদ্য
দীননাথ শৰ্মা

**দীননাথ শৰ্মা** () আছিল "আৱাহন" যুগৰ এগৰাকী অসমীয়া গল্পকাৰ। তেখেতে ১৯১৪ চনৰ ১২ ছেপ্তেম্বৰ তাৰিখে বিশ্বনাথ চাৰিআলিৰ গড়েহাগি গাঁৱত জন্ম লাভ কৰে। পিতৃৰ নাম আছিল কমল চন্দ্ৰ শৰ্মা আৰু মাতৃৰ নাম আছিল ঘনকান্তি দেৱী। তেখেতে অসমৰ বিভিন্ন ঠাইত শিক্ষাগ্ৰহণ তথা কৰ্মজীৱন অতিবাহিত কৰি পাছত তেজপুৰ, বিশ্বনাথ চাৰিআলিকে সাহিত্য তথা নাট্যচৰ্চাৰ স্থান হিচাবে গ্ৰহণ কৰিছিল।

## সাহিত্যকৃতি
তেখেতৰ পাঁচখন গল্প সংকলন সমূহৰ ভিতৰত ঘাইকৈ দুলাল, কোৱাভাতুৰী ওঁঠৰ তলত, কল্পনা আৰু বাস্তৱ আদি উল্লেখযোগ্য। "নদাই" উপন্যাসখনত পাৰ্ল এছ বাকৰ "দা গুড আৰ্থ"ৰ ছাঁ দেখা যায়। অকলশৰীয়া, হাতীপটি, পোহৰ, ষোড়শী আদি তেখেতৰ বহুচৰ্চিত গল্প। উপন্যাসসমূহ হৈছে ঊষা, সংগ্ৰাম, নদাই, শান্তি, নৱাৰুণ, ভৰলীপাৰৰ কাহিনী ইত্যাদি। লগতে অনূদিত উপন্যাস ‘মাটি আৰু মানুহ’খনো এখন চৰ্চিত উপন্যাস। শিশু সাহিত্যিক হিচাবেও দীননাথ শৰ্মাই ‘পুতু’চৰিত্ৰটোৰে লিখি উলিয়াইছিল দুখন জনপ্ৰিয় শিশু উপন্যাস-পুতুৰ পয়মাল আৰু পুতুৰ পলায়ন।

গোটেই জীৱন সাহিত্য চৰ্চাৰ মাজেৰে অতিবাহিত কৰা দীননাথ শৰ্মাই ১৯৮৮ চনৰ ১৮ আগষ্ট তাৰিখে মৃত্যুবৰণ কৰে।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া ঔপন্যাসিক
হেকাৰ

**হেকাৰ** () হৈছে এনে এজন ব্যক্তি যাৰ সাধাৰণতঃ কম্পিউটাৰৰ বিভিন্ন বিষয়ৰ জ্ঞান থাকে আৰু সেই জ্ঞান ধ্বংসাত্মক বা প্ৰয়োগাত্মক কাৰ্য্যত ব্যৱহাৰ কৰে। যেনে, কম্পিটাৰ নেটৱৰ্ক এটা বা কোনো চফ্টৱেৰৰ এটাৰ দুৰ্বলতা বিচাৰি উলিয়াই সেইবোৰক আঁতৰাবলৈ, বিনা অনুমতিত ব্যৱহাৰ কৰিবলৈ, শিকিবলৈ আদি বিভিন্ন কাৰণত। এনে কাৰ্য্যক*হেকিং* () বোলা হয়। তদুপৰি হেকাৰ শব্দই কম্পিউটাৰ আৰু কম্পিউটাৰ নেটৱৰ্কৰ বিশদ অভিজ্ঞসম্পন্ন বক্তিকো বুজায়। সহজ ভাষাত হেকাৰ বুলিলে আমি কম্পিউটাৰ অপৰাধী বুলি জ্ঞান কৰোঁ। বৰ্তমান হেকাৰ বুলিলে  যিকোনো কম্পিউটাৰৰ বিনা অনুমতিত ভিতৰত প্ৰৱেশ কৰা ফাইলৰ ক্ষতি সাধন কৰা, হেকিং ছফ্টৱেৰ স্থাপন কৰা, গোপনীয় ফাইল চুৰি কৰা, ভাইৰাছ স্থাপন কৰা আদি ব্যক্তিক বুজোৱা হয়। আইনমতে হেকাৰ সকলক অপৰাধী বুলি গণ্য কৰা হয়। বিবদমান অৰ্থত আনৰ কম্পিউটাৰৰ ভিতৰত সোমোৱা  আৰু বেলেগ নেটৱকত প্ৰৱেশ কৰা বক্তিসকলক **ক্ৰেকাৰ** (cracker) বুলি কোৱা হয়, হেকাৰ নহয়।

## শ্ৰেণীবিভাজন
হেকাৰসকলক তলত দিয়া ধৰণে শ্ৰেণীবিভাজিত কৰিব পৰা যায়:
;ব্লেক হেট
:অনৈতিক কাৰ্যৰ লগত সম্পৰ্কিত উচ্চ কম্পিউটাৰৰ জ্ঞানসম্পন্ন ব্যক্তি।
;হোৱাইট হেট
:কম্পিউটাৰৰ জ্ঞান সমূহ আক্ৰমনাত্মক ভাৱৰ সলনি ৰক্ষণাত্মক ভাৱেৰে প্ৰয়োগ কৰে।
;গ্ৰে হেট
:যিয়ে কম্পিউটাৰৰ জ্ঞান ভাল আৰু বেয়া উভয়েৰে বাবে কৰে।

## হেকাৰৰ প্ৰযুক্তি জ্ঞান
; নিঅফ্ৰাইট
:নতুন প্ৰজন্ম, যি কম্পিটাৰৰ সুৰক্ষা সম্পৰ্কে নতুন যাৰ প্ৰায়ে কম্পিটাৰ সুৰক্ষা জ্ঞান নাই।
;স্ক্ৰীপ্ট কিডি
:অকাল পৰিপক্ক যিয়ে নানান স্ক্ৰীপ্ট আৰু হেকিং ছফ্টৱেৰ লৈ হেকিং সমাধা কৰে।
;ইলাইট
:যাক ১৩৩৭ বুলি জনা যায়। যি উচ্চ প্ৰযুক্তিসম্পন্ন হেকাৰ সকলক জনা যায়। অতি মেধাৱী হেকাৰ সকলক ইলাইট বুলি জনা যায়।

## হেকিঙৰ প্ৰণালী
হেকিং কৰিবৰ কাৰণে হেকাৰসকেল কিছুমান কাৰ্য সমাধা কৰে-
#তথ্য সংগ্ৰহ
#স্কেনিং
#প্ৰৱেশৰ অনুমতি
##অপাৰেটিং চিষ্টেম‎
##নেটৱৰ্ক লেভেল
##ডিনাইল অফ চাভিচ
#মেইনটেইনিং প্ৰৱেশ
##ফাইল স্থাপন, ফাইল পৰিৱৰ্তন, নিজৰ কম্পিউটাৰলৈ ফাইল অনা।

এজন এথিকেল হেকাৰে আন মেলিছিয়াছ হেকাৰে যেনেদৰে হেকিং কৰে তেনেকৈয়ে কৰে। হেকিং কৰোঁতে হেকাৰ সকলে কিছুমান নিয়ম মানি চলে যেনে:
#**ব্লেক বক্স টেষ্টিং**: যিটো কম্পিউটাৰত হেকিং কৰিব, যাৰ কোনো তথ্য হেকাৰ জনে নাজানে।
#**হোৱাইট বক্স টেষ্টিং**: যিটো কম্পিউটাৰত হেকিং হব তাৰ সম্পূণ তথ হেকাৰ জনৰ হাতত থাকে।
#**গ্ৰে বক্স টেষ্টিং**: আংশিক জ্ঞান থাকে আক্ৰমনৰ লক্ষ কম্পিউটৰটোৰ।

হেকাৰ সকলে কোনো এটা কম্পিউটাৰ হেক কৰাৰ আগতে সেই কম্পিউটাৰটোৰ সম্বন্ধে যথেষ্ট তথ সংগ্ৰহ কৰিব লাগে। যেনে-নেটৱৰ্ক ব্যৱস্থা প্ৰণালী, হুইচ, আক্ৰমনৰ কম্পিউটাৰৰ নেটৱৰ্ক সামগ্ৰী সমূহ তাত থকা নানান হষ্টবোৰ ইতাদি। আৰু গুগল যিটো হেকিংৰ বাবে অতি লাগতিয়াল। স্কেনিং হেকাৰ সকলে নেটৱক বৱস্থাটোক পৰীক্ষা কৰি চায় কেনধৰণৰ যন্ত্ৰ পাতি আছে, স্কেনিং ৰ বাবে হেকাৰ সকলে নানান ৱেৱ ছাইটৰ সহায় লয়। স্কেনিংত সহায় হবৰ কাৰণে হেকাৰ সকলে কিছুমান ছফ্টৱেৰৰ সহায় লয় যেনে- ৱাৰ ডায়েলাৰ, পট স্কেনাৰ,নেটৱক স্কেনাৰ, ভালনাৰেৱিলিটি স্কেনাৰ।

## তথ্য সংগ্ৰহ

শ্ৰেণী:কম্পিউটাৰ বিজ্ঞান